text:
τρεμοσβήματος (με ονομαστικό ρεύμα ≤ 16 A ανά φάση και χωρίς να υπόκεινται σε σύνδεση υπό συνθήκη)
 Όρια
 Τιμές σύμφωνα με 61000-3-3 όρος 5
 7.4.2.2.
 Εάν οι μετρήσεις γίνονται χρησιμοποιώντας τη μέθοδο που περιγράφεται στο παράρτημα 12, τα όρια για ονομαστικό ρεύμα > 16 A και ≤ 75 A ανά φάση που υπόκεινται σε σύνδεση υπό συνθήκη είναι εκείνα που ορίζονται στο IEC 61000-3-11 (έκδοση 1.0 – 2000) και περιλαμβάνονται στον πίνακα 8.
 Πίνακας 8
 Μέγιστες επιτρεπόμενες μεταβολές τάσης, διακυμάνσεις τάσης και τρεμοσβήματος (με ονομαστικό ρεύμα > 16 A και ≤ 75 A ανά φάση που υπόκεινται σε σύνδεση υπό συνθήκη)
 Όρια
 Τιμές σύμφωνα με IEC 61000-3-11 (έκδοση 1.0-2000), ρήτρα 5
 7.5. Προδιαγραφές σχετικά με την εκπομπή αγώγιμων διαταραχών από ραδιοσυχνότητα σε καλώδια εναλλασσόμενου ρεύματος ή συνεχούς ρεύματος από οχήματα
 7.5.1. Μέθοδος μέτρησης
 Η εκπομπή αγώγιμων διαταραχών από ραδιοσυχνότητα σε καλώδια εναλλασσόμενου ρεύματος ή συνεχούς ρεύματος που παράγονται από όχημα αντιπροσωπευτικό του τύπου μετράται με τη μέθοδο που περιγράφεται στο παράρτημα 13. Η μέθοδος μέτρησης καθορίζεται από τον κατασκευαστή του οχήματος σε συνεννόηση με την τεχνική υπηρεσία.
 7.5.2. Όριο έγκρισης τύπου οχήματος
 7.5.2.1.
 Εάν οι μετρήσεις γίνονται χρησιμοποιώντας τη μέθοδο που περιγράφεται στο παράρτημα 13, τα όρια στα καλώδια εναλλασσόμενου ρεύματος είναι εκείνα που ορίζονται στο IEC 61000-6-3 (έκδοση 2.0-2006) και περιλαμβάνονται στον πίνακα 9.
 Πίνακας 9
 Μέγιστες επιτρεπόμενες αγώγιμες διαταραχές από ραδιοσυχνότητα σε καλώδια εναλλασσόμενου ρεύματος
 Συχνότητα (MHz)
 Όρια και ανιχνευτής
 0,15 έως 0,5
 66 έως 56 dΒμV (σχεδόν μέγιστο πλάτος)
 56 έως 46 dΒμV (μέσο)
 (που μειώνεται γραμμικά με λογάριθμο της συχνότητας)
 0,5 έως 5
 56 dΒμV (σχεδόν μέγιστο πλάτος)
 46 dΒμV (μέσο)
 5 έως 30
 60 dΒμV (σχεδόν μέγιστο πλάτος)
 50 dΒμV (μέσο)
 7.5.2.2.
 Εάν οι μετρήσεις γίνονται χρησιμοποιώντας τη μέθοδο που περιγράφεται στο παράρτημα 13, τα όρια στα καλώδια συνεχούς ρεύματος είναι εκείνα που ορίζονται στο IEC 61000-6-3. (έκδοση 2.0-2006) και περιλαμβάνονται στον πίνακα 10.
 Πίνακας 10
 Μέγιστες επιτρεπόμενες αγώγιμες διαταραχές από ραδιοσυχνότητα σε καλώδια συνεχούς ρεύματος
 Συχνότητα (MHz)
 Όρια και ανιχνευτής
 0,15 έως 0,5
 79 dΒμV (σχεδόν μέγιστο πλάτος)
 66 dΒμV (μέσο)
 0,5 έως 30
 73 dΒμV (σχεδόν μέγιστο πλάτος)
 60 dΒμV (μέσο)
 7.6. Προδιαγραφές σχετικά με την εκπομπή αγώγιμων διαταραχών από ραδιοσυχνότητα από οχήματα στο δίκτυο και στην τηλεπικοινωνιακή πρόσβαση.
 7.6.1. Μέθοδος μέτρησης
 Η εκπομπή αγώγιμων διαταραχών από ραδιοσυχνότητα από το όχημα στο δίκτυο και στην τηλεπικοινωνιακή πρόσβαση που παράγονται αντιπροσωπευτικό του τύπου μετράται με τη μέθοδο που περιγράφεται στο παράρτημα 14. Η μέθοδος μέτρησης καθορίζεται από τον κατασκευαστή του οχήματος σε συνεννόηση με την τεχνική υπηρεσία.
 7.6.2. Όριο έγκρισης τύπου οχήματος
 7.6.2.1.
 Εάν οι μετρήσεις γίνονται χρησιμοποιώντας τη μέθοδο που περιγράφεται στο παράρτημα 14, τα όρια για το δίκτυο και την τηλεπικοινωνιακή πρόσβαση είναι εκείνα που ορίζονται στο IEC 61000-6-3 (έκδοση 2.0 - 2006) και περιλαμβάνονται στον πίνακα 11.
 Πίνακας 11
 Μέγιστες επιτρεπόμενες αγώγιμες διαταραχές από ραδιοσυχνότητα στο δίκτυο και στην τηλεπικοινωνιακή πρόσβαση
 Συχνότητα (MHz)
 Όρια και ανιχνευτής
 0,15 έως 0,5
 84 έως 74 dΒμV (σχεδόν μέγιστο πλάτος)
 74 έως 64 dΒμV (μέσο)
 (που μειώνεται γραμμικά με λογάριθμο της συχνότητας)
 40 έως 30


text:
dΒμV (σχεδόν μέγιστο πλάτος)
 30 έως 20 dΒμΑ (μέσο)
 (που μειώνεται γραμμικά με λογάριθμο της συχνότητας)
 0,5 έως 30
 74 dΒμV (σχεδόν μέγιστο πλάτος)
 64 dΒμV (μέσο)
 30 dΒμV (σχεδόν μέγιστο πλάτος)
 20 dΒμV (μέσο)
 7.7. Προδιαγραφές σχετικά με την ατρωσία οχημάτων στην ηλεκτρομαγνητική ακτινοβολία
 7.7.1. Μέθοδος δοκιμής
 Η ατρωσία στην ηλεκτρομαγνητική ακτινοβολία του οχήματος αντιπροσωπευτικού του τύπου υποβάλλεται σε δοκιμή με τη μέθοδο που περιγράφεται στο παράρτημα 6.
 7.7.2. Όρια έγκρισης τύπου ατρωσίας οχήματος
 7.7.2.1.
 Αν οι δοκιμές γίνονται βάσει της μεθόδου η οποία περιγράφεται στο παράρτημα 6, η ισχύς του πεδίου είναι 30 volts/m rms (ρίζα του μέσου τετραγωνικού σφάλματος) σε πάνω από το 90 % της ζώνης συχνοτήτων 20-2 000 MHz και τουλάχιστον 25 volts/m rms στο σύνολο της ζώνης συχνοτήτων 20-2 000 MHz.
 7.7.2.2.
 Το αντιπροσωπευτικό του τύπου όχημα θεωρείται ότι είναι σύμφωνο με τις απαιτήσεις ατρωσίας εάν, κατά τις δοκιμές που εκτελούνται σύμφωνα με το παράρτημα 6, δεν παρατηρείται υποβάθμιση των επιδόσεων των «λειτουργιών που συνδέονται με την ατρωσία», σύμφωνα με το σημείο 2.2 του παραρτήματος 6.
 7.8. Προδιαγραφές σχετικά με την ατρωσία οχημάτων σε διαταραχές από ηλεκτρικά γρήγορα μεταβατικά φαινόμενα/απότομες εκφορτίσεις αγώγιμα σε καλώδια εναλλασσόμενου ρεύματος και συνεχούς ρεύματος.
 7.8.1. Μέθοδος δοκιμής
 7.8.1.1.
 Η ατρωσία σε ηλεκτρικά γρήγορα μεταβατικά φαινόμενα/απότομες εκφορτίσεις αγώγιμα σε καλώδια εναλλασσόμενου ρεύματος και συνεχούς ρεύματος του οχήματος αντιπροσωπευτικού του τύπου υποβάλλεται σε δοκιμή με τη μέθοδο που περιγράφεται στο παράρτημα 15.
 7.8.2. Όρια έγκρισης τύπου ατρωσίας οχήματος
 7.8.2.1.
 Αν οι δοκιμές πραγματοποιούνται χρησιμοποιώντας τις μεθόδους που περιγράφονται στο παράρτημα 15, τα επίπεδα της δοκιμής ατρωσίας, για τα καλώδια εναλλασσόμενου ρεύματος και συνεχούς ρεύματος, πρέπει να είναι: ± 2 kV τάση δοκιμής στο ανοικτό δίκτυο, με χρόνο ανόδου (Tr) 5 ns, και χρόνος συγκράτησης (Th) 50 ns και ρυθμό επανάληψης 5 kHz κατά τη διάρκεια τουλάχιστον 1 λεπτού.
 7.8.2.2.
 Το αντιπροσωπευτικό του τύπου όχημα θεωρείται ότι είναι σύμφωνο με τις απαιτήσεις ατρωσίας εάν, κατά τις δοκιμές που εκτελούνται σύμφωνα με το παράρτημα 15, δεν παρατηρείται υποβάθμιση των επιδόσεων των «λειτουργιών που συνδέονται με την ατρωσία», σύμφωνα με το σημείο 2.2 του παραρτήματος 6.
 7.9. Προδιαγραφές σχετικά με την ατρωσία οχημάτων στην υπέρταση στα καλώδια εναλλασσόμενου ρεύματος ή συνεχούς ρεύματος.
 7.9.1. Μέθοδος δοκιμής
 7.9.1.1.
 Η ατρωσία στην υπέρταση στα καλώδια εναλλασσόμενου ρεύματος/συνεχούς ρεύματος του οχήματος αντιπροσωπευτικού του τύπου πρέπει να υποβάλλεται σε δοκιμή με τη μέθοδο που περιγράφεται στο παράρτημα 16.
 7.9.2. Όρια έγκρισης τύπου ατρωσίας οχήματος
 7.9.2.1.
 Αν οι δοκιμές πραγματοποιούνται χρησιμοποιώντας τις μεθόδους που περιγράφονται στο παράρτημα 16, τα επίπεδα της δοκιμής ατρωσίας πρέπει να είναι:
 α)
 Για τα καλώδια συνεχούς ρεύματος: ± 2 kV τάση δοκιμής στο ανοικτό δίκτυο μεταξύ καλωδίου και γης και ± 1 kV μεταξύ καλωδίων, με χρόνο ανόδου (Tr) 1,2 μs, και χρόνο συγκράτησης (Th) 50 μs. Κάθε υπέρταση πρέπει να εφαρμόζεται 5 φορές με μεσολάβηση 1 λεπτού πριν από κάθε επόμενη φάση: 0, 90, 180 και 270°·
 β)
 Για τα καλώδια συνεχούς ρεύματος: ± 0,5 kV τάση δοκιμής στο ανοικτό δίκτυο μεταξύ καλωδίου και γης και ± 0,5 kV μεταξύ καλωδίων, με χρόνο ανόδου

type: contracts

jurisdiction: EU


text:
(Tr) 1,2 μs, και χρόνο συγκράτησης (Th) 50 μs. Κάθε υπέρταση πρέπει να εφαρμόζεται 5 φορές με απόσταση 1 λεπτού.
 7.9.2.2.
 Το αντιπροσωπευτικό του τύπου όχημα θεωρείται ότι είναι σύμφωνο με τις απαιτήσεις ατρωσίας εάν, κατά τις δοκιμές που εκτελούνται σύμφωνα με το παράρτημα 16, δεν παρατηρείται υποβάθμιση των επιδόσεων των «λειτουργιών που συνδέονται με την ατρωσία», σύμφωνα με το σημείο 2.2 του παραρτήματος 6.
 7.10. Εξαιρέσεις
 7.10.1. Όταν το δίκτυο και η τηλεπικοινωνιακή πρόσβαση του οχήματος χρησιμοποιούν αγωγό ηλεκτροπαροχής (PLT) στα καλώδια εναλλασσόμενου ρεύματος/συνεχούς ρεύματος, δεν πρέπει να εφαρμόζεται το παράρτημα 14.
 8. ΤΡΟΠΟΠΟΙΗΣΗ Ή ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ ΟΧΗΜΑΤΟΣ ΥΣΤΕΡΑ ΑΠΟ ΠΡΟΣΘΗΚΗ Ή ΑΝΤΙΚΑΤΑΣΤΑΣΗ ΗΛΕΚΤΡΙΚΟΥ/ΗΛΕΚΤΡΟΝΙΚΟΥ ΣΥΝΑΡΜΟΛΟΓΗΜΕΝΟΥ ΥΠΟΣΥΝΟΛΟΥ (ΗΣΥ)
 8.1.
 Σε περίπτωση που ο κατασκευαστής οχήματος έχει λάβει έγκριση τύπου για εγκατάσταση οχήματος και επιθυμεί να εγκαταστήσει πρόσθετο ή υποκατάσταση ηλεκτρικό/ηλεκτρονικό σύστημα ή ΗΣΥ, το οποίο έχει ήδη λάβει έγκριση βάσει του παρόντος κανονισμού και το οποίο πρόκειται να εγκατασταθεί σύμφωνα με τις οποιεσδήποτε σχετικές προϋποθέσεις, η έγκριση τύπου μπορεί να επεκταθεί χωρίς περαιτέρω δοκιμή. Το πρόσθετο ή υποκατάστατο ηλεκτρικό/ηλεκτρονικό σύστημα ή ΗΣΥ θεωρείται ως τμήμα του οχήματος όσον αφορά τη συμμόρφωση της παραγωγής.
 8.2.
 Σε περιπτώσεις που το (τα) πρόσθετο(-α) ή υποκατάστατο(-τα) τμήμα(-τα) δεν έχει (έχουν) λάβει έγκριση σύμφωνα με τον παρόντα κανονισμό και εφόσον οι δοκιμές θεωρούνται απαραίτητες, το όλο όχημα θεωρείται ότι συμμορφώνεται, εάν μπορεί να αποδειχθεί ότι το νέο ή ανακατασκευασμένο τμήμα (ή τμήματα) συμμορφώνεται προς τις σχετικές απαιτήσεις του σημείου 6 ή εάν, σε συγκριτική δοκιμή, το νέο τμήμα μπορεί να αποδειχθεί ότι δεν είναι πιθανόν να επηρεάσει αρνητικά τη συμμόρφωση του τύπου οχήματος.
 8.3.
 Η προσθήκη από κατασκευαστή οχημάτων σε εγκεκριμένο όχημα τυποποιημένου εγχώριου ή επιχειρηματικού εξοπλισμού, εκτός του κινητού εξοπλισμού επικοινωνιών, που συμμορφώνεται προς άλλους κανονισμούς και η εγκατάσταση, η αντικατάσταση ή αφαίρεση του οποίου πραγματοποιείται σύμφωνα με τις συστάσεις των κατασκευαστών εξοπλισμού και οχήματος, δεν ακυρώνει την έγκριση οχήματος. Κάτι τέτοιο δεν αποκλείει τους κατασκευαστές οχημάτων που τοποθετούν εξοπλισμό τηλεπικοινωνιών σύμφωνα με κατάλληλες οδηγίες εγκατάστασης που αναπτύσσονται από τον κατασκευαστή του οχήματος ή/και τον (τους) κατασκευαστή(-στές) του εν λόγω εξοπλισμού επικοινωνιών. Ο κατασκευαστής οχημάτων παρέχει αποδεικτικά στοιχεία (αν ζητούνται από την αρχή δοκιμών) ότι η απόδοση του οχήματος δεν επηρεάζεται αρνητικά από αυτούς τους πομπούς. Μπορεί να είναι μια δήλωση ότι τα επίπεδα ισχύος και η εγκατάσταση είναι τέτοια που τα επίπεδα ατρωσίας του παρόντος κανονισμού παρέχουν επαρκή προστασία όταν υπόκεινται μόνο σε μετάδοση π.χ. εξαιρώντας τη μετάδοση σε συνδυασμό με τις δοκιμές που προσδιορίζονται στο σημείο 6. Ο παρών κανονισμός δεν εξουσιοδοτεί τη χρήση πομπού επικοινωνιών όταν ισχύουν άλλες απαιτήσεις για τον εν λόγω εξοπλισμό ή τη χρήση του.
 9. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να συμμορφώνονται με εκείνες που ορίζονται στο προσάρτημα 2 της συμφωνίας (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
 9.1.
 Κάθε όχημα ή κατασκευαστικά στοιχεία ή ΗΣΥ που εγκρίνονται σύμφωνα με τον παρόντα κανονισμό κατασκευάζονται έτσι ώστε να συμμορφώνονται προς τον εγκεκριμένο τύπο ικανοποιώντας τις απαιτήσεις που ορίζονται στο σημείο 6 ανωτέρω.
 9.2.
 Η συμμόρφωση της παραγωγής του οχήματος ή κατασκευαστικού στοιχείου ή χωριστής


text:
τεχνικής μονάδας πρέπει να ελέγχεται με βάση τα δεδομένα που περιέχονται στο (στα) έντυπο(-α) κοινοποίησης για την έγκριση τύπου που ορίζεται στο παράρτημα 3Α ή/και 3Β του παρόντος κανονισμού.
 9.3.
 Εάν η αρμόδια αρχή δεν είναι ικανοποιημένη με τη διαδικασία ελέγχου του κατασκευαστή, τότε πρέπει να ισχύουν τα κατωτέρω σημεία 8.3.1 και 8.3.2.
 9.3.1.
 Κατά την επαλήθευση της συμμόρφωσης οχήματος, κατασκευαστικού στοιχείου ή ΗΣΥ, τα οποία λαμβάνονται από τη σειρά, η παραγωγή θεωρείται ότι συμμορφώνεται προς τις απαιτήσεις του παρόντος κανονισμού σε σχέση με ηλεκτρομαγνητικές διαταραχές εκπομπές ευρείας ζώνης και ηλεκτρομαγνητικές διαταραχές στενής ζώνης, εφόσον τα μετρούμενα επίπεδα δεν υπερβαίνουν περισσότερο από 2 dB (25 %) τα όρια αναφοράς που ορίζονται στα σημεία 6.2.2.1, 6.2.2.2, 6.3.2.1 και 6.3.2.2, 7.2.2.1 και 7.2.2.2 (κατά περίπτωση).
 9.3.2.
 Κατά την επαλήθευση της συμμόρφωσης οχήματος, κατασκευαστικού στοιχείου ή ΗΣΥ, τα οποία λαμβάνονται από τη σειρά, η παραγωγή θεωρείται ότι συμμορφώνεται προς τις απαιτήσεις του παρόντος κανονισμού σε σχέση με την ατρωσία στην ηλεκτρομαγνητική ακτινοβολία, εφόσον το ΗΣΥ του οχήματος δεν παρουσιάζει υποβάθμιση σχετική με τον άμεσο έλεγχο του οχήματος που θα μπορούσε να παρατηρηθεί από τον οδηγό ή άλλο χρήστη των οδών όταν το όχημα βρίσκεται στην κατάσταση που ορίζεται στο παράρτημα 6 σημείο 4, και υπόκειται σε ένταση πεδίου, που εκφράζεται σε Volts/m, έως 80 τοις εκατό των ορίων αναφοράς που ορίζονται στο σημείο 6.4.2.1 και 7.7.2.1 ανωτέρω.
 9.3.3.
 Κατά την επαλήθευση της συμμόρφωσης κατασκευαστικού στοιχείου ή χωριστής τεχνικής μονάδας (ΧΤΜ), που λαμβάνονται από τη σειρά, η παραγωγή θεωρείται ότι συμμορφώνεται προς τις απαιτήσεις του παρόντος κανονισμού σε σχέση με την ατρωσία έναντι αγώγιμων διαταραχών και την εκπομπή εφόσον το κατασκευαστικό στοιχείο ή η ΧΤΜ δεν παρουσιάζουν υποβάθμιση των επιδόσεων «λειτουργιών που συνδέονται με την ατρωσία» έως τα επίπεδα που αναφέρονται στο σημείο 6.8.1 και δεν υπερβαίνουν τα επίπεδα που αναφέρονται στο σημείο 6.9.1.
 10. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 10.1.
 Η έγκριση που χορηγείται σε σχέση με τύπο οχήματος, κατασκευαστικού στοιχείου ή χωριστής τεχνικής μονάδας σύμφωνα με τον παρόντα κανονισμό μπορεί να ανακληθεί αν δεν πληρούνται οι απαιτήσεις που ορίζονται στο ανωτέρω σημείο 6 ή αν τα επιλεγμένα οχήματα αποτύχουν στις δοκιμές που ορίζονται στο σημείο 6 ανωτέρω.
 10.2.
 Εάν συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει έγκριση την οποία είχε χορηγήσει παλιότερα, ενημερώνει αμέσως τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα των παραρτημάτων 3Α και 3Β του παρόντος κανονισμού.
 11. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Αν ο κάτοχος έγκρισης σταματήσει να κατασκευάζει μόνιμα τύπο οχήματος ή ΗΣΥ που έχει εγκριθεί σύμφωνα με τον παρόντα κανονισμό, ενημερώνει την αρχή που χορήγησε την έγκριση, η οποία ενημερώνει με τη σειρά της τα άλλα συμβαλλόμενα μέρα της συμφωνίας του 1958 που εφαρμόζουν τον παρόντα κανονισμό, μέσω εντύπου κοινοποίησης που συμμορφώνεται προς το υπόδειγμα των παραρτημάτων 3Α και 3Β του παρόντος κανονισμού.
 12. ΤΡΟΠΟΠΟΙΗΣΗ Ή ΕΠΕΚΤΑΣΗ ΕΓΚΡΙΣΗΣ ΤΥΠΟΥ ΟΧΗΜΑΤΟΣ Ή ΗΣΥ
 12.1.
 Κάθε τροποποίηση του τύπου οχήματος ή ΗΣΥ πρέπει να κοινοποιείται στην αρχή έγκρισης που χορήγησε την έγκριση του τύπου οχήματος. Ακολούθως,


text:
η υπηρεσία αυτή μπορεί είτε
 12.1.1.
 Να θεωρήσει ότι οι τροποποιήσεις που πραγματοποιήθηκαν δεν είναι πιθανό να έχουν σημαντική αρνητική επίδραση και ότι, σε κάθε περίπτωση, το όχημα ή ΗΣΥ συνεχίζει να πληροί τις απαιτήσεις· είτε
 12.1.2.
 να απαιτήσει τη σύνταξη μιας επιπλέον έκθεσης δοκιμής από την αρμόδια για τη διεξαγωγή δοκιμών τεχνική υπηρεσία.
 12.2.
 Η ειδοποίηση επιβεβαίωσης της έγκρισης ή απόρριψης της έγκρισης, που συνοδεύεται από τις λεπτομέρειες των τροποποιήσεων, κοινοποιούνται, σύμφωνα με τη διαδικασία που αναφέρεται στο σημείο 4 ανωτέρω, στα μέρη της συμφωνίας που εφαρμόζουν τον παρόντα κανονισμό.
 12.3.
 Η αρμόδια αρχή η οποία χορηγεί την επέκταση της έγκρισης εκχωρεί αύξοντα αριθμό για κάθε τέτοια επέκταση και ενημερώνει σχετικά τα λοιπά συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, με διαβίβαση εντύπου κοινοποίησης σύμφωνα με τα υποδείγματα των παραρτημάτων 3Α και 3Β του παρόντος κανονισμού.
 13. ΜΕΤΑΒΑΤΙΚΕΣ ΔΙΑΤΑΞΕΙΣ
 13.1.
 Από την ημερομηνία επίσημης έναρξης ισχύος της σειράς τροποποιήσεων 03, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 13.2.
 Δώδεκα μήνες μετά την έναρξη ισχύος του παρόντος κανονισμού, όπως τροποποιήθηκε από τη σειρά τροποποιήσεων 03, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνο εάν ο τύπος οχήματος, το κατασκευαστικό στοιχείο ή η χωριστή τεχνική μονάδα που πρόκειται να εγκριθεί πληροί τις απαιτήσεις του παρόντος κανονισμού, όπως τροποποιήθηκε από τη σειρά τροποποιήσεων 03.
 13.3.
 Κανένα συμβαλλόμενο μέρος που εφαρμόζει τον παρόντα κανονισμό δεν πρέπει να απορρίψει τη χορήγηση επέκτασης έγκρισης σύμφωνα με τις προηγούμενες σειρές τροποποιήσεων του παρόντος κανονισμού.
 13.4.
 Σαράντα οκτώ μήνες μετά την έναρξη ισχύος της σειράς τροποποιήσεων 03 στον παρόντα κανονισμό, τα συμβαλλόμενα μέρη που εφαρμόζουν τον παρόντα κανονισμό μπορεί να αρνηθούν να προβούν σε πρώτη εθνική καταχώρηση (πρώτη θέση σε κυκλοφορία) οχήματος, κατασκευαστικού στοιχείου ή χωριστής τεχνικής μονάδας που δεν πληροί τις απαιτήσεις της σειράς τροποποιήσεων 03 του παρόντος κανονισμού.
 13.5.
 36 μήνες μετά την επίσημη ημερομηνία έναρξης ισχύος του παρόντος κανονισμού, όπως τροποποιήθηκε με τη σειρά τροποποιήσεων 04, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνο εάν ο τύπος οχήματος που πρόκειται να εγκριθεί πληροί τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 04.
 13.6.
 Έως και 36 μήνες μετά την ημερομηνία έναρξης ισχύος της σειράς τροποποιήσεων 04, κανένα συμβαλλόμενο μέρος δεν αρνείται τη χορήγηση εθνικής ή περιφερειακής έγκρισης οχήματος που έχει εγκριθεί με βάση την προηγούμενη σειρά τροποποιήσεων του παρόντος κανονισμού.
 13.7.
 60 μήνες μετά την ημερομηνία έναρξης ισχύος της σειράς τροποποιήσεων 04, τα συμβαλλόμενα μέρη μπορούν να απορρίψουν την πρώτη ταξινόμηση ενός νέου οχήματος το οποίο δεν πληροί τις απαιτήσεις της σειρά τροποποιήσεων 04 του παρόντος κανονισμού.
 13.8.
 Με την επιφύλαξη των σημείων 13.6 και 13.7, οι εγκρίσεις οχημάτων που χορηγήθηκαν σύμφωνα με την προηγούμενη σειρά τροποποιήσεων του κανονισμού, οι οποίες δεν επηρεάζονται από τη σειρά τροποποιήσεων 04, παραμένουν σε ισχύ και τα συμβαλλόμενα μέρη που εφαρμόζουν τον κανονισμό εξακολουθούν να τις δέχονται.
 14. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ


text:
ΔΙΕΝΕΡΓΟΥΝ ΤΙΣ ΔΟΚΙΜΕΣ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 Τα μέρη της συμφωνίας του 1958 που εφαρμόζουν τον παρόντα κανονισμό ανακοινώνουν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που διενεργούν τις δοκιμές έγκρισης και των αρχών έγκρισης τύπου που χορηγούν εγκρίσεις και στις οποίες πρέπει να αποστέλλονται τα έντυπα πιστοποίησης της έγκρισης ή της επέκτασης, της απόρριψης ή της ανάκλησης της έγκρισης, που εκδίδονται σε άλλες χώρες.
 (1) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3) (έγγραφο ECE/TRANS/WP.29/78/Rev.2, παράγραφος 2.
 (2) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Αναθ. 2./Τροποπ. 1.
 Προσάρτημα 1
 Κατάλογος προτύπων που αναφέρονται στον παρόντα κανονισμό
 1.
 CISPR 12 «Οχήματα, μηχανοκίνητα σκάφη και άλλες διατάξεις με κινητήρα ανάφλεξης — Χαρακτηριστικά ραδιοηλεκτρικών διαταραχών - Όρια και μέθοδοι μέτρηση», πέμπτη έκδοση 2001 και Amd1: 2005.
 2.
 CISPR 16-1-4 «Προδιαγραφές για συσκευές και μεθόδους μέτρησης ραδιοηλεκτρικών διαταραχών και ατρωσίας - Μέρος 1: Συσκευές και μέθοδοι μέτρησης ραδιοηλεκτρικών διαταραχών και ατρωσίας – Κεραίες και χώροι δοκιμών για μετρήσεις ακτινοβολούμενων διαταραχών», τρίτη έκδοση 2010.
 3.
 CISPR 25 «Όρια και μέθοδοι μέτρησης χαρακτηριστικών ραδιοηλεκτρικών διαταραχών για την προστασία δεκτών που χρησιμοποιούνται σε οχήματα», δεύτερη έκδοση 2002 και διορθωτικό 2004.
 4.
 ISO 7637-1 «Οδικά οχήματα — Ηλεκτρικές διαταραχές από μετάδοση και ζεύξη — Μέρος 1: Ορισμοί και γενικές εκτιμήσεις», δεύτερη έκδοση, 2002.
 5.
 ISO 7637-2 «Οδικά οχήματα — Ηλεκτρικές διαταραχές από μετάδοση και ζεύξη — Μέρος 2: Ηλεκτρική μεταβατική αγωγιμότητα κατά μήκος γραμμών παροχής μόνο επί οχημάτων με ονομαστική τάση τροφοδοσίας 12 V ή 24 V», δεύτερη έκδοση 2004.
 6.
 ISO-EN 17025 «Γενικές απαιτήσεις για την επάρκεια των εργαστηρίων δοκιμών και βαθμονόμησης», δεύτερη έκδοση 2005 και διορθωτικό: 2006.
 7.
 ISO 11451 «Οδικά οχήματα - Ηλεκτρικές διαταραχές από ακτινοβολούμενη ηλεκτρομαγνητική ενέργεια στενής ζώνης - Μέθοδοι δοκιμής οχήματος»:
 Μέρος 1: Γενικά και ορισμοί (ISO 11451-1, τρίτη έκδοση 2005 και Amd1: 2008)·
 Μέρος 2: Πηγή ακτινοβολίας εκτός οχήματος (ISO 11451-2, τρίτη έκδοση 2005)·
 Μέρος 4: Διοχέτευση μαζικού ρεύματος (BCI) (ISO 11451-4, πρώτη έκδοση 1995).
 8.
 ISO 11452 «Οδικά οχήματα - Ηλεκτρικές διαταραχές από ακτινοβολούμενη ηλεκτρομαγνητική ενέργεια στενής ζώνης - Μέθοδοι δοκιμής κατασκευαστικού στοιχείου»:
 Μέρος 1: Γενικά και ορισμοί (ISO 11452-1, τρίτη έκδοση 2005 και Amd1: 2008)·
 Μέρος 2: Θάλαμος με απορροφητικό υλικό (ISO 11452-2, δεύτερη έκδοση 2004)·
 Μέρος 3: Κύτταρο εγκάρσιου ηλεκτρομαγνητικού ρυθμού (TEM) (ISO 11452-3, τρίτη έκδοση 2001)·
 Μέρος 4: Διοχέτευση μαζικού ρεύματος (ISO 11452-4, τρίτη έκδοση 2005 και διορθωτικό 1:2009)·
 Μέρος 5: Γυμνός αγωγός (ISO 11452-5, δεύτερη έκδοση 2002).
 9.
 Κανονισμοί ραδιοεπικοινωνίας της ΔΕΤ, έκδοση 2008.
 10.
 IEC 61000-3-2 «Ηλεκτρομαγνητική συμβατότητα (ΗΜΣ) - Μέρος 3-2 - Όρια εκπομπών αρμονικού ρεύματος (ρεύμα εισόδου συσκευής ≤ 16 A ανά φάση)», έκδοση 3.2 - 2005 + A1: 2008 + A2: 2009.
 11.
 IEC 61000-3-3 «Ηλεκτρομαγνητική συμβατότητα (ΗΜΣ) - Μέρος 3-3 - Όρια - Περιορισμός μεταβολών τάσης, διακυμάνσεων τάσης και τρεμοσβήματος σε δημόσια συστήματα τροφοδοσίας χαμηλής τάσης, για συσκευές που έχουν ονομαστικό ρεύμα ≤ 16 A ανά φάση και δεν υπόκεινται σε


text:
υπό συνθήκη σύνδεση», έκδοση 2.0 - 2008.
 12.
 IEC 61000-3-11 «Ηλεκτρομαγνητική συμβατότητα (ΗΜΣ) - Μέρος 3-11 - Όρια - Περιορισμός μεταβολών τάσης, διακυμάνσεων τάσης και τρεμοσβήματος σε δημόσια συστήματα τροφοδότησης χαμηλής τάσης - Συσκευές με ονομαστικό ρεύμα ≤ 75 A ανά φάση και υποκείμενες σε υπό συνθήκη σύνδεση», έκδοση 1.0 - 2000.
 13.
 IEC 61000-3-12 «Ηλεκτρομαγνητική συμβατότητα (ΗΜΣ) - Μέρος 3-12 - Όρια για αρμονικές ρευμάτων παραγόμενες από εξοπλισμό συνδεδεμένο σε δημόσια συστήματα χαμηλής τάσης με ρεύμα εισόδου > 16 A και ≤ 75 A ανά φάση», έκδοση 1.0 - 2004.
 14.
 IEC 61000-4-4 «Ηλεκτρομαγνητική συμβατότητα (ΗΜΣ) - Μέρος 4-4 – Τεχνικές δοκιμής και τεχνικές μέτρησης – Δοκιμή ατρωσίας σε ηλεκτρικά γρήγορα μεταβατικά φαινόμενα/απότομες εκφορτίσεις», έκδοση 2.0 - 2004.
 15.
 IEC 61000-4-5 «Ηλεκτρομαγνητική συμβατότητα (ΗΜΣ) - Μέρος 4-5 – Τεχνικές δοκιμής και τεχνικές μέτρησης – Δοκιμή ατρωσίας στην υπέρταση», έκδοση 2.0 - 2005.
 16.
 IEC 61000-6-2 «Ηλεκτρομαγνητική συμβατότητα (ΗΜΣ) - Μέρος 6-2 – Γένια πρότυπα - Ατρωσία για βιομηχανικά περιβάλλοντα», έκδοση 2.0 - 2005.
 17.
 IEC 61000-6-3 «Ηλεκτρομαγνητική συμβατότητα (ΗΜΣ) - Μέρος 6-3 – Γένια πρότυπα - Ατρωσία για βιομηχανικά περιβάλλοντα», έκδοση 2.0 - 2006.
 18.
 CISPR 16–2–1 «Προδιαγραφές για συσκευές και μεθόδους μέτρησης ραδιοηλεκτρικών διαταραχών και ατρωσίας - Μέρος 2-1 – Μέθοδοι μέτρησης διαταραχών και ατρωσίας – Μέτρηση αγώγιμων διαταραχών», έκδοση 2.0 - 2008.
 19.
 CISPR 22 «Εξοπλισμός τεχνολογίας πληροφοριών – Χαρακτηριστικές ραδιοδιαταραχών – Όρια και μέθοδοι μέτρησης», έκδοση 6.0 - 2008.
 20.
 CISPR 16-1-2 «Προδιαγραφές για συσκευές και μεθόδους μέτρησης ραδιοηλεκτρικών διαταραχών και ατρωσίας - Μέρος 1-2: Συσκευές και μέθοδοι μέτρησης ραδιοηλεκτρικών διαταραχών και ατρωσίας - Συμπληρωματικές διατάξεις - Αγώγιμες διαταραχές», έκδοση 1.2: 2006.
 Προσάρτημα 2
 Ευρυζωνικά όρια αναφοράς οχήματος
 Απόσταση κεραίας-οχήματος: 10 m
 Όριο E (dΒμV/m) σε συχνότητα F (MHz)
 30-75 MHz
 75-400 MHz
 400-1 000 MHz
 E = 32
 E = 32 + 15,13 log (F/75)
 E = 43
 Προσάρτημα 3
 Ευρυζωνικά όρια αναφοράς οχήματος
 Απόσταση κεραίας-οχήματος: 3 m
 Όριο E (dΒμV/m) σε συχνότητα F (MHz)
 30-75 MHz
 75-400 MHz
 400-1 000 MHz
 E = 42
 E = 42 + 15,13 log (F/75)
 E = 53
 Προσάρτημα 4
 Στενοζωνικά όρια αναφοράς οχήματος
 Απόσταση κεραίας-οχήματος: 10 m
 Όριο E (dΒμV/m) σε συχνότητα F (MHz)
 30-75 MHz
 75-400 MHz
 400-1 000 MHz
 E = 22
 E = 22 + 15,13 log (F/75)
 E = 33
 Προσάρτημα 5
 Στενοζωνικά όρια αναφοράς οχήματος
 Απόσταση κεραίας-οχήματος: 3 m
 Όριο E (dΒμV/m) σε συχνότητα F (MHz)
 30-75 MHz
 75-400 MHz
 400-1 000 MHz
 E = 32
 E = 32 + 15,13 log (F/75)
 E = 43
 Προσάρτημα 6
 Ηλεκτρικό/ηλεκτρονικό συναρμολογημένο υποσύνολο
 Ευρυζωνικά όρια αναφοράς
 Όριο E (dΒμV/m) σε συχνότητα F (MHz)
 30-75 MHz
 75-400 MHz
 400-1 000 MHz
 E = 62 – 25,13 log (F/30)
 E = 52 + 15,13 log (F/75)
 E = 63
 Προσάρτημα 7
 Ηλεκτρικό/ηλεκτρονικό συναρμολογημένο υποσύνολο
 Στενοζωνικά όρια αναφοράς
 Όριο E (dΒμV/m) σε συχνότητα F (MHz)
 30-75 MHz
 75-400 MHz
 400-1 000 MHz
 E = 52 – 25,13 log (F/30)
 E = 42 + 15,13 log (F/75)
 E = 53
 ΠΑΡΑΡΤΗΜΑ 1
 ΠΑΡΑΔΕΙΓΜΑΤΑ ΣΗΜΑΤΩΝ ΕΓΚΡΙΣΗΣ
 Υπόδειγμα Α
 (βλ.


text:
παράγραφο 5.2 του παρόντος κανονισμού)
 Το ανωτέρω σήμα έγκρισης, που τοποθετείται σε όχημα ή ΗΣΥ δηλώνει ότι ο σχετικός τύπος οχήματος έχει, ως προς την ηλεκτρομαγνητική συμβατότητα, εγκριθεί στις Κάτω Χώρες (Ε4) σύμφωνα με τον κανονισμό αριθ. 10 με αριθ. έγκρισης 042439. Ο αριθμός έγκρισης υποδηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ.10, όπως τροποποιήθηκε από τη σειρά τροπολογιών 04.
 Υπόδειγμα Β
 (βλ. παράγραφο 5.2 του παρόντος κανονισμού)
 Το ανωτέρω σήμα έγκρισης, που τοποθετείται σε όχημα ή ΗΣΥ δηλώνει ότι ο σχετικός τύπος οχήματος έχει, ως προς την ηλεκτρομαγνητική συμβατότητα, εγκριθεί στις Κάτω Χώρες (Ε4) σύμφωνα με τους κανονισμούς αριθ. 10 και 33. (1).
 Οι αριθμοί έγκρισης δείχνουν ότι, στην ημερομηνία κατά την οποία χορηγήθηκαν οι αντίστοιχες εγκρίσεις, ο κανονισμός αριθ. 10 περιελάμβανε τη σειρά τροποποιήσεων 04 και ο κανονισμός αριθ. 33 ήταν ακόμη στην αρχική του μορφή.
 (1) Ο δεύτερος αριθμός δίδεται απλώς ενδεικτικά.
 ΠΑΡΑΡΤΗΜΑ 2A
 Έγγραφο πληροφοριών για έγκριση τύπου οχήματος σε σχέση με την ηλεκτρομαγνητική συμβατότητα
 Οι παρακάτω πληροφορίες παρέχονται εις τριπλούν και περιλαμβάνουν ένα κατάλογο περιεχομένων.
 Οποιαδήποτε σχέδια παρέχονται σε κατάλληλη κλίμακα και με επαρκείς λεπτομέρειες σε μέγεθος Α4 ή είναι διπλωμένα στο μέγεθος αυτό.
 Τυχόν φωτογραφίες παρουσιάζουν επαρκείς λεπτομέρειες.
 Στην περίπτωση συστημάτων, κατασκευαστικών στοιχείων ή διακριτών τεχνικών μονάδων με ηλεκτρονικό χειρισμό πρέπει να παρέχονται πληροφορίες σχετικά με την απόδοσή τους.
 ΓΕΝΙΚΕΣ ΠΑΡΑΤΗΡΗΣΕΙΣ
 1.
 Εμπορικό σήμα (εμπορική επωνυμία του κατασκευαστή): ...
 2.
 Τύπος: ...
 3.
 Κατηγορία οχήματος: ...
 4.
 Επωνυμία και διεύθυνση κατασκευαστή: ...
 Επωνυμία και διεύθυνση του αντιπροσώπου του κατασκευαστή, εάν υπάρχει: ...
 5.
 Διεύθυνση(-εις) του (των) εργοστασίου(-ων) συναρμολόγησης: ...
 ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
 6.
 Φωτογραφία(-ες) ή/και σχέδιο(-α) αντιπροσωπευτικού οχήματος: ...
 7.
 Θέση και διάταξη του κινητήρα: ...
 ΣΥΓΚΡΟΤΗΜΑ ΚΙΝΗΤΗΡΑ
 8.
 Κατασκευαστής: ...
 9.
 Κωδικός κινητήρα του κατασκευαστή, όπως σημειώνεται πάνω στον κινητήρα: ...
 10.
 Κινητήρας εσωτερικής καύσης: ...
 11.
 Αρχή λειτουργίας: επιβαλλόμενη ανάφλεξη/ανάφλεξη με συμπίεση, τετράχρονος/δίχρονος (1)
 12.
 Αριθμός και διάταξη κυλίνδρων: ...
 13.
 Τροφοδοσία καυσίμου: ...
 14.
 Με ψεκασμό καυσίμου (μόνο στην περίπτωση ανάφλεξης με συμπίεση): ναι/όχι (1).
 15.
 Ηλεκτρονική μονάδα ελέγχου: ...
 16.
 Εμπορικό σήμα(-ατα): ...
 17.
 Περιγραφή του συστήματος: ...
 18.
 Με ψεκασμό καυσίμου (μόνο στην περίπτωση επιβαλλόμενης ανάφλεξης): ναι/όχι (1).
 19.
 Ηλεκτρικό σύστημα: ...
 20.
 Ονομαστική τάση: ... V, θετική/αρνητική γείωση (1).
 21.
 Γεννήτρια: ...
 22.
 Τύπος: ...
 23.
 Ανάφλεξη: ...
 24.
 Εμπορικό σήμα(-ατα): ...
 25.
 Τύπος(-οι): ...
 26.
 Αρχή λειτουργίας: ...
 27.
 Σύστημα τροφοδοσίας με υγραέριο: ναι/όχι (1).
 28.
 Ηλεκτρονική μονάδα ελέγχου ρύθμισης του κινητήρα σε οχήματα τροφοδοτούμενα με υγραέριο: ...
 29.
 Εμπορικό σήμα(-ατα): ...
 30.
 Τύπος(-οι): ...
 31.
 Σύστημα τροφοδοσίας με φυσικό αέριο: ναι/όχι (1).
 32.
 Ηλεκτρονική μονάδα ελέγχου ρύθμισης του κινητήρα σε οχήματα τροφοδοτούμενα με φυσικό αέριο: ...
 33.
 Εμπορικό σήμα(-ατα): ...
 34.
 Τύπος(-οι): ...
 35.
 Ηλεκτρικός κινητήρας: ...
 36.
 Τύπος (πηνίο, διέγερση): ...
 37.
 Τάση λειτουργίας: ...
 ΚΙΝΗΤΗΡΕΣ ΦΥΣΙΚΟΥ ΑΕΡΙΟΥ (ΣΤΗΝ ΠΕΡΙΠΤΩΣΗ ΣΥΣΤΗΜΑΤΩΝ ΜΕ ΔΙΑΦΟΡΕΤΙΚΗ ΔΙΑΤΑΞΗ, ΔΩΣΤΕ ΑΝΤΊΣΤΟΙΧΕΣ ΠΛΗΡΟΦΟΡΙΕΣ)
 38.
 Ηλεκτρονική μονάδα ελέγχου (ECU):
 39.
 Εμπορικό σήμα(-ατα): ...
 40.
 Τύπος(-οι): ...
 ΜΕΤΑΔΟΣΗ
 41.
 Τύπος (μηχανικό, υδραυλικό, ηλεκτρικό, κ.λπ.): ...
 42.
 Σύντομη περιγραφή των (τυχόν) ηλεκτρικών/ηλεκτρονικών δομοστοιχείων: ...
 ΑΝΑΡΤΗΣΗ
 43.
 Σύντομη περιγραφή


text:
των (τυχόν) ηλεκτρικών/ηλεκτρονικών δομοστοιχείων: ...
 ΣΥΣΤΗΜΑ ΔΙΕΥΘΥΝΣΗΣ
 44.
 Σύντομη περιγραφή των (τυχόν) ηλεκτρικών/ηλεκτρονικών δομοστοιχείων: ...
 ΦΡΕΝΑ
 45.
 Σύστημα αντιεμπλοκής των τροχών κατά την πέδηση: ναι/όχι/προαιρετικό (1).
 46.
 Για οχήματα εξοπλισμένα με συστήματα αντιεμπλoκής των τρoχών κατά την πέδηση, περιγραφή της λειτουργίας του συστήματος (συμπεριλαμβανομένων τυχόν ηλεκτρονικών μερών), ηλεκτρικό σχηματικό διάγραμμα, σχέδιο υδραυλικού ή πνευματικού κυκλώματος: ...
 ΑΜΑΞΩΜΑ
 47.
 Τύπος αμαξώματος: ...
 48.
 Χρησιμοποιούμενα υλικά και μέθοδοι κατασκευής: ...
 49.
 Αλεξήνεμο και λοιπά παράθυρα
 50.
 Σύντομη περιγραφή των ηλεκτρικών/ηλεκτρονικών κατασκευαστικών στοιχείων (εφόσον υπάρχουν) του μηχανισμού ανύψωσης των παραθύρων: ...
 51.
 Κάτοπτρα οδήγησης (να δηλωθούν για κάθε κάτοπτρο) ...
 52.
 Σύντομη περιγραφή (τυχόν) ηλεκτρονικών κατασκευαστικών στοιχείων του συστήματος ρύθμισης: ...
 53.
 Ζώνες ασφαλείας ή/και λοιπά συστήματα συγκράτησης: ...
 54.
 Σύντομη περιγραφή των (τυχόν) ηλεκτρικών/ηλεκτρονικών δομοστοιχείων: ...
 55.
 Εξουδετέρωση ραδιοφωνικών παρεμβολών
 56.
 Περιγραφή και σχέδια/φωτογραφίες των όγκων και συστατικών υλικών του τμήματος του αμαξώματος που σχηματίζει το διαμέρισμα του κινητήρα και του πλησιέστερου προς αυτό τμήματος του διαμερίσματος επιβατών: ...
 57.
 Σχέδια ή φωτογραφίες της θέσης μεταλλικών κατασκευαστικών στοιχείων που στεγάζονται στο διαμέρισμα του κινητήρα (π.χ. συσκευές θέρμανσης, εφεδρικός τροχός, φίλτρο αέρα, σύστημα διεύθυνσης κ.λπ.): ...
 58.
 Πίνακας και σχέδιο του εξοπλισμού ελέγχου των ραδιοφωνικών παρεμβολών: ...
 59.
 Στοιχεία για την ονομαστική τιμή των αντιστάσεων συνεχούς ρεύματος και, εφόσον υπάρχουν καλώδια αναφλέξεως που παρουσιάζουν ηλεκτρική αντίσταση, στοιχεία για την ονομαστική αντίστασή τους ανά μέτρο μήκους: ...
 ΣΥΣΤΗΜΑ ΦΩΤΙΣΜΟΥ ΚΑΙ ΦΩΤΕΙΝΗΣ ΣΗΜΑΤΟΔΟΤΗΣΗΣ
 60.
 Σύντομη περιγραφή (τυχόν) ηλεκτρικών/ηλεκτρoνικών δoμoστoιχείων διαφoρετικών από φανούς: ...
 ΔΙΑΦΟΡΑ
 61.
 Συσκευές αποτροπής της αυθαίρετης χρήσης του οχήματος: ...
 62.
 Σύντομη περιγραφή των (τυχόν) ηλεκτρικών/ηλεκτρονικών δομοστοιχείων: ...
 63.
 Πίνακας της εγκατάστασης και της χρήσης πομπών ραδιοσυχνοτήτων στο(στα) όχημα(-τα), εφόσον υπάρχει (βλέπε σημείο 3.1.8 του παρόντος κανονισμού): ...
 ζώνες συχνοτήτων [Hz]
 μέγιστη ισχύος εξόδου [W]
 θέση κεραίας στο όχημα, ειδικές συνθήκες για εγκατάσταση ή/και χρήση
 64.
 Όχημα εξοπλισμένο με ραντάρ μικρής εμβέλειας στην περιοχή των 24 GHz: ναι/όχι/προαιρετικό (1).
 Ο αιτών την έγκριση τύπου πρέπει επίσης να υποβάλει, κατά περίπτωση:
 Προσάρτημα 1: Κατάλογο με το (τα) εμπορικό σήμα(-ατα) και τον (τους) τύπο(-ους) όλων των ηλεκτρικών και ηλεκτρονικών κατασκευαστικών στοιχείων που αφορά ο παρών κανονισμός (βλέπε σημεία 2.9 και 2.10 του παρόντος κανονισμού) και που δεν περιλαμβάνονται σε προηγούμενο κατάλογο.
 Προσάρτημα 2: Σχηματικές αναπαραστάσεις ή σχέδιο της γενικής διάταξης των ηλεκτρικών και/ή ηλεκτρονικών κατασκευαστικών στοιχείων (που αφορά ο παρών κανονισμός) και της γενικής διάταξης της καλωδίωσης.
 Προσάρτημα 3: Περιγραφή του οχήματος που έχει επιλεγεί ως αντιπροσωπευτικό του τύπου:
 Τύπος αμαξώματος: ...
 Σύστημα διεύθυνσης (αριστερά ή δεξιά): ...
 Μεταξόνιο: ...
 Προσάρτημα 4: Σχετική(-ές) έκθεση(-εις) δοκιμών που υποβάλλει ο κατασκευαστής από εργαστήριο πιστοποιημένο σύμφωνα με το πρότυπο IS 17025 και αναγνωρισμένο από την αρχή έγκρισης, προκειμένου να συνταχθεί το πιστοποιητικό έγκρισης τύπου.
 65.
 Φορτιστής: επί του οχήματος/εξωτερικός/χωρίς (1)....
 66.
 Ρεύμα φόρτισης: συνεχές ρεύμα / εναλλασσόμενο ρεύμα (αριθμός φάσεων/συχνότητα) (1)....
 67.
 Μέγιστο ονομαστικό ρεύμα (ενδεχομένως, σε κάθε τρόπο λειτουργίας):
 68.
 Ονομαστική τάση φόρτισης: ...
 69.
 Βασικές λειτουργίες διεπαφής οχήματος: π.χ.: L1/L2/L3/N/E/οδηγός ελέγχου: ...
 (1) Διαγράφεται ό,τι δεν ισχύει.
 ΠΑΡΑΡΤΗΜΑ 2B
 Έγγραφο πληροφοριών για έγκριση τύπου ηλεκτρικού/ηλεκτρονικού συναρμολογημένου υποσυνόλου όσον αφορά την ηλεκτρομαγνητική συμβατότητα
 Οι ακόλουθες πληροφορίες,


text:
ανάλογα με την περίπτωση, παρέχονται εις τριπλούν και πρέπει να περιλαμβάνουν κατάλογο περιεχομένων. Τυχόν σχέδια υποβάλλονται σε κατάλληλη κλίμακα και με επαρκείς λεπτομέρειες σε μέγεθος Α4 ή σε φάκελο μορφής Α4. Τυχόν φωτογραφίες παρουσιάζουν επαρκείς λεπτομέρειες.
 Στην περίπτωση συστημάτων, κατασκευαστικών στοιχείων ή διακριτών τεχνικών μονάδων με ηλεκτρονικό χειρισμό πρέπει να παρέχονται πληροφορίες σχετικά με την απόδοσή τους.
 1.
 Εμπορικό σήμα (εμπορική επωνυμία του κατασκευαστή):...
 2.
 Τύπος: ...
 3.
 Μέσα ταυτοποίησης του τύπου, εφόσον σημειώνονται στο κατασκευαστικό στοιχείο/τη χωριστή τεχνική μονάδα (1):
 3.1.
 Θέση της εν λόγω σήμανσης: ...
 4.
 Επωνυμία και διεύθυνση κατασκευαστή: ...
 Όνομα και διεύθυνση του εξουσιοδοτημένου αντιπροσώπου, εάν υπάρχει: ...
 5.
 Για τα κατασκευαστικά στοιχεία και τις χωριστές τεχνικές μονάδες, το σημείο και η μέθοδος τοποθέτησης του σήματος έγκρισης:
 ...
 6.
 Διεύθυνση(-εις) του (των) εργοστασίου(-ων) συναρμολόγησης: ...
 7.
 Το παρόν ΗΣΥ εγκρίνεται ως κατασκευαστικό στοιχείο/ΧΤΜ (1)
 8.
 Τυχόν περιορισμοί χρήσης και προϋποθέσεις εγκατάστασης: ...
 9.
 Ονομαστική τάση ηλεκτρικού συστήματος: ... V, θετική/αρνητική (2) γείωση. ...
 Προσάρτημα 1: Περιγραφή του ΗΣΥ που έχει επιλεγεί ως αντιπροσωπευτικό του τύπου [ηλεκτρονικό σχηματικό διάγραμμα και κατάλογος των κύριων κατασκευαστικών στοιχείων που αποτελούν το ΗΣΥ (π.χ. εμπορικό σήμα και τύπος μικροεπεξεργαστή, κρύσταλλος κ.λπ.)].
 Προσάρτημα 2: Σχετική(-ές) έκθεση(-εις) δοκιμών που υποβάλλει ο κατασκευαστής από εργαστήριο πιστοποιημένο σύμφωνα με το πρότυπο ISO 17025 και αναγνωρισμένο από την αρχή έγκρισης, προκειμένου να συνταχθεί το πιστοποιητικό έγκρισης τύπου.
 (1) Εάν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του κατασκευαστικού στοιχείου ή της χωριστής τεχνικής μονάδας που καλύπτονται από το παρόν έγγραφο πληροφοριών, οι εν λόγω χαρακτήρες συμβολίζονται στην τεκμηρίωση με ερωτηματικό «?» (π.χ. ABC??123??).
 (2) Διαγράφεται ό,τι δεν ισχύει.
 ΠΑΡΑΡΤΗΜΑ 3A
 ΚΟΙΝΟΠΟΙΗΣΗ
 [Μέγιστο μέγεθος: A4 (210 × 297 mm)]
 ΠΑΡΑΡΤΗΜΑ 3B
 ΚΟΙΝΟΠΟΙΗΣΗ
 [Μέγιστο μέγεθος: A4 (210 x 297 mm)]
 ΠΑΡΑΡΤΗΜΑ 4
 Μέθοδος μέτρησης ακτινοβολούμενων ηλεκτρομαγνητικών εκπομπών ευρείας ζώνης από οχήματα
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα εφαρμόζεται μόνο σε οχήματα.
 Η μέθοδος αυτή αφορά δύο διατάξεις του οχήματος:
 α)
 άλλες από τη «λειτουργία φόρτισης του RESS στο δίκτυο ηλεκτρικής ενέργειας»·
 β)
 «λειτουργία φόρτισης του RESS στο δίκτυο ηλεκτρικής ενέργειας».
 1.2. Μέθοδος δοκιμών
 Η δοκιμή αυτή προορίζεται για τη μέτρηση των εκπομπών ευρείας ζώνης που παράγονται από ηλεκτρικά ή ηλεκτρονικά συστήματα που έχουν εγκατασταθεί στο όχημα (π.χ. σύστημα ανάφλεξης ή ηλεκτρικοί κινητήρες).
 Εκτός αντίθετων διατάξεων στο παρόν παράρτημα, η δοκιμή εκτελείται σύμφωνα με το CISPR 12 (πέμπτη έκδοση 2001 και Amd1: 2005).
 2. ΚΑΤΑΣΤΑΣΗ ΤΟΥ ΟΧΗΜΑΤΟΣ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 2.1. Όχημα σε διάταξη άλλη εκτός από τη «λειτουργία φόρτισης του RESS στο δίκτυο ηλεκτρικής ενέργειας.»
 2.1.1. Κινητήρας
 Ο κινητήρας είναι σε λειτουργία σύμφωνα με το CISPR 12 (πέμπτη έκδοση 2001 και Amd1: 2005)
 2.1.2. Άλλα συστήματα οχήματος
 Το σύνολο του εξοπλισμού που μπορεί να προκαλεί εκπομπές ευρείας ζώνης, οι οποίες μπορούν να τεθούν μόνιμα σε λειτουργία από τον οδηγό ή τους επιβάτες πρέπει να λειτουργεί με το μέγιστο φορτίο, π.χ. υαλοκαθαριστήρες ή ανεμιστήρες. Η κόρνα και οι μηχανισμοί ηλεκτρικών παραθύρων εξαιρούνται επειδή δεν μπορούν να χρησιμοποιηθούν σε μόνιμη βάση.
 2.2. Οχήματα σε λειτουργία


text:
«λειτουργία φόρτισης του RESS στο δίκτυο ηλεκτρικής ενέργειας».
 Το όχημα αυτό πρέπει να είναι σε τρόπο φόρτισης συσσωρευτών με ονομαστική ισχύ έως ότου το εναλλασσόμενο ή το συνεχές ρεύμα φθάσει τουλάχιστον στο 80 % της αρχικής του τιμής. Η διάταξη της δοκιμής για τη σύνδεση του οχήματος σε διάταξη «λειτουργία φόρτισης του RESS στο δίκτυο ηλεκτρικής ενέργειας» φαίνεται στο σχήμα 3 του προσαρτήματος του παρόντος παραρτήματος.
 3. ΘΕΣΗ ΜΕΤΡΗΣΗΣ
 3.1 Ως εναλλακτική στις απαιτήσεις του CISPR 12 (πέμπτη έκδοση 2001 και Amd1: 2005) για οχήματα κατηγορίας L, η επιφάνεια δοκιμής μπορεί να είναι οποιοδήποτε σημείο που πληροί τους όρους που αναγράφονται στο σχήμα 1 του προσαρτήματος του παρόντος παραρτήματος. Σε αυτή την περίπτωση, ο εξοπλισμός μέτρησης πρέπει να βρίσκεται εκτός του τμήματος που παρουσιάζεται στο σχήμα 1 του προσαρτήματος του παρόντος παραρτήματος.
 3.2. Κλειστές εγκαταστάσεις δοκιμής μπορούν να χρησιμοποιούνται αν μπορεί να αποδειχθεί η συσχέτιση μεταξύ των αποτελεσμάτων που προκύπτουν στην κλειστή εγκατάσταση δοκιμής και σε αυτά που προκύπτουν σε εξωτερικό χώρο. Οι κλειστές εγκαταστάσεις δοκιμής δεν χρειάζεται να πληρούν τις απαιτήσεις όσον αφορά τις διαστάσεις της εξωτερικής περιοχής, εκτός της απόστασης από την κεραία προς το όχημα και το ύψος της κεραίας.
 4. ΑΠΑΙΤΗΣΕΙΣ ΔΟΚΙΜΩΝ
 4.1. Τα όρια ισχύουν για όλη την περιοχή συχνοτήτων από 30-1 000 MHz για μετρήσεις που εκτελούνται σε ημιανηχοϊκό θάλαμο ή σε υπαίθριο χώρο δοκιμών.
 4.2. Οι μετρήσεις μπορούν να πραγματοποιούνται με ανιχνευτές τόσο σχεδόν μέγιστου όσο και μέγιστου πλάτους. Τα όρια που προβλέπονται στα σημεία 6.2 και 6.5 του παρόντος κανονισμού είναι για ανιχνευτές σχεδόν μέγιστου πλάτους. Εάν χρησιμοποιούνται ανιχνευτές μέγιστου πλάτους, εφαρμόζεται συντελεστής διόρθωσης 20 dB όπως προβλέπεται στο πρότυπο CISPR 12 (πέμπτη έκδοση 2001 και Amd1: 2005).
 4.3. Μετρήσεις
 Η τεχνική υπηρεσία εκτελεί τη δοκιμή στα διαστήματα που προσδιορίζονται στο CISPR 12 (πέμπτη έκδοση 2001 και Amd1: 2005) σε όλη την περιοχή συχνοτήτων 30 έως 1 000 MHz.
 Εναλλακτικά, εάν ο κατασκευαστής παρέχει στοιχεία μέτρησης για ολόκληρη τη ζώνη συχνότητας από εργαστήριο δοκιμών πιστοποιημένο ως προς τα σχετικά μέρη του ISO 17025 (δεύτερη έκδοση 2005 και διορθωτικό: 2006) και αναγνωρισμένο από την αρχή έγκρισης, η τεχνική υπηρεσία μπορεί να χωρίσει την περιοχή συχνοτήτων σε 14 ζώνες συχνοτήτων 30-34, 34-45, 45-60, 60-80, 80-100, 100-130, 130-170, 170-225, 225-300, 300-400, 400-525, 525-700, 700-850, 850-1 000 MHz και να πραγματοποιήσει δοκιμές στις 14 συχνότητες, αναφέροντας τα υψηλότερα επίπεδα εκπομπών για κάθε ζώνη, προκειμένου να βεβαιώσει ότι το όχημα πληροί τις απαιτήσεις του παρόντος παραρτήματος.
 Στην περίπτωση όπου παρατηρείται υπέρβαση του ορίου κατά τη διάρκεια της δοκιμής, διεξάγονται έρευνες προκειμένου να διασφαλιστεί ότι αυτό οφείλεται στο όχημα και όχι σε ακτινοβολία του περιβάλλοντος χώρου.
 4.4. Τιμές μέτρησης
 Η ανώτατη τιμή μέτρησης σε σχέση με το όριο (οριζόντια και κάθετη πόλωση και θέση κεραίας στην αριστερή και δεξιά πλευρά του οχήματος) σε κάθε μία από τις 14 ζώνες συχνοτήτων θεωρείται ως η χαρακτηριστική τιμή μέτρησης στη συχνότητα στην οποία έγιναν οι μετρήσεις.
 Προσάρτημα
 Σχήμα 1
 Ελεύθερη οριζόντια επιφάνεια, χωρίς αντανάκλαση της ηλεκτρομαγνητικής ακτινοβολίας Τα όρια της επιφάνειας καθορίζονται με ελλειπτική τροχιά
 Σχήμα 2
 Θέση της κεραίας σε


text:
σχέση με το όχημα
 Διπολική κεραία τοποθετημένη για τη μέτρηση των στοιχείων της ακτινοβολίας κατακόρυφης πρόσπτωσης
 Διπολική κεραία τοποθετημένη για τη μέτρηση των στοιχείων της ακτινοβολίας οριζόντιας πρόσπτωσης
 Σχήμα 3
 Όχημα σε διάταξη «λειτουργία φόρτισης του RESS στο δίκτυο ηλεκτρικής ενέργειας»
 Υψομετρία
 ΠΑΡΑΡΤΗΜΑ 5
 Μέθοδος μέτρησης ακτινοβολούμενων ηλεκτρομαγνητικών εκπομπών στενής ζώνης από οχήματα
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα ισχύει μόνο για οχήματα.
 Η μέθοδος αυτή αφορά μόνο τη διάταξη του οχήματος άλλη από τη «λειτουργία φόρτισης του RESS στο δίκτυο ηλεκτρικής ενέργειας».
 1.2. Μέθοδος δοκιμών
 Η παρούσα δοκιμή προορίζεται για τη μέτρηση ηλεκτρομαγνητικών εκπομπών στενής ζώνης όπως ενδέχεται να προκύψουν από συστήματα που βασίζονται σε μικροεπεξεργαστή ή άλλη πηγή στενής ζώνης.
 Εκτός αντιθέτων διατάξεων στο παρόν παράρτημα, η δοκιμή πραγματοποιείται σύμφωνα με το πρότυπο CISPR 12 (πέμπτη έκδοση 2001 και Amd1: 2005) ή το CISPR 25 (και διορθωτικό: 2004).
 1.3. Ως αρχικό στάδιο, τα επίπεδα εκπομπών στη ζώνη Διαμόρφωσης Συχνότητας (FM) (76 έως 108 MHz) μετριέται στην κεραία εκπομπής του οχήματος με μέσο ανιχνευτή. Αν δεν παρατηρείται υπέρβαση του επιπέδου που προσδιορίζεται στο σημείο 6.3.2.4 του παρόντος κανονισμού, τότε το όχημα θεωρείται ότι συμμορφώνεται προς τις απαιτήσεις του παρόντος παραρτήματος όσον αφορά την εν λόγω ζώνη συχνοτήτων και δεν μπορεί να διεξαχθεί η πλήρης δοκιμή.
 1.4. Ως εναλλακτική για οχήματα κατηγορίας L, το σημείο μέτρησης μπορεί να επιλεγεί σύμφωνα με το παράρτημα 4, σημεία 3.1 και 3.2.
 2. ΚΑΤΑΣΤΑΣΗ ΤΟΥ ΟΧΗΜΑΤΟΣ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 2.1. Ο διακόπτης ανάφλεξης είναι ενεργοποιημένος. Ο κινητήρας δεν λειτουργεί.
 2.2. Τα ηλεκτρονικά συστήματα του οχήματος πρέπει όλα να βρίσκονται στην κανονική κατάσταση λειτουργίας με το όχημα σε θέση στάθμευσης.
 2.3. Το σύνολο του εξοπλισμού που μπορεί να τίθεται μόνιμα σε λειτουργία από τον οδηγό ή τον επιβάτη με εσωτερικούς ταλαντωτές > 9 kHz ή επαναληπτικά σήματα θα πρέπει να βρίσκεται σε κανονική λειτουργία.
 3. ΑΠΑΙΤΗΣΕΙΣ ΔΟΚΙΜΩΝ
 3.1. Τα όρια ισχύουν για όλο το εύρος συχνότητας 30 έως 1 000 MHz για μετρήσεις που πραγματοποιούνται σε ημιανηχοϊκό θάλαμο ή εξωτερικό χώρο δοκιμών.
 3.2. Οι μετρήσεις πραγματοποιούνται με μέσο ανιχνευτή.
 3.3. Μετρήσεις
 Η τεχνική υπηρεσία εκτελεί τη δοκιμή στα διαστήματα που προσδιορίζονται στο CISPR 12 (πέμπτη έκδοση 2001 και Amd1: 2005) σε όλη την περιοχή συχνοτήτων 30 έως 1 000 MHz.
 Εναλλακτικά, εάν ο κατασκευαστής παρέχει στοιχεία μέτρησης για ολόκληρη τη ζώνη συχνοτήτων από εργαστήριο δοκιμών πιστοποιημένο ως προς τα σχετικά μέρη του ISO 17025 (δεύτερη έκδοση 2005 και διορθωτικό: 2006) και αναγνωρισμένο από την αρχή έγκρισης, η τεχνική υπηρεσία μπορεί να χωρίσει την περιοχή σε 14 ζώνες συχνοτήτων 30-34, 34-45, 45-60, 60-80, 80-100, 100-130, 130-170, 170-225, 225-300, 300-400, 400-525, 525-700, 700-850, 850-1 000 MHz και να πραγματοποιήσει δοκιμές στις 14 συχνότητες, αναφέρονται τα υψηλότερα επίπεδα εκπομπών για κάθε ζώνη, προκειμένου να βεβαιώσει ότι το όχημα πληροί τις απαιτήσεις του παρόντος παραρτήματος.
 Στην περίπτωση όπου παρατηρείται υπέρβαση του ορίου κατά τη διάρκεια της δοκιμής, διεξάγονται έρευνες προκειμένου να διασφαλιστεί ότι αυτό οφείλεται στο όχημα και όχι σε ακτινοβολία του περιβάλλοντος χώρου, συμπεριλαμβανομένης ακτινοβολίας ευρείας ζώνης από οποιοδήποτε ΗΣΥ.


text:
3.4. Τιμές μέτρησης
 Η ανώτατη τιμή μέτρησης σε σχέση με το όριο (οριζόντια και κάθετη πόλωση και θέση κεραίας στην αριστερή και δεξιά πλευρά του οχήματος) σε κάθε μία από τις 14 ζώνες συχνοτήτων θεωρείται ως η χαρακτηριστική τιμή μέτρησης στη συχνότητα στην οποία έγιναν οι μετρήσεις.
 ΠΑΡΑΡΤΗΜΑ 6
 Μέθοδος μέτρησης για ατρωσία οχημάτων στην ηλεκτρομαγνητική ακτινοβολία
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα ισχύει μόνο για οχήματα. Η μέθοδος αυτή αφορά και τις δύο διατάξεις του οχήματος:
 α)
 άλλες από τη «λειτουργία φόρτισης του RESS στο δίκτυο ηλεκτρικής ενέργειας»·
 β)
 «λειτουργία φόρτισης του RESS στο δίκτυο ηλεκτρικής ενέργειας».
 1.2. Μέθοδος δοκιμών
 Η παρούσα δοκιμή προορίζεται για να αποδειχθεί η ατρωσία των ηλεκτρονικών συστημάτων οχήματος. Το όχημα υποβάλλεται σε ηλεκτρομαγνητικά πεδία όπως περιγράφονται στο παρόν παράρτημα. Το όχημα παρακολουθείται κατά τη διάρκεια των δοκιμών.
 Εκτός αντίθετων διατάξεων στο παρόν παράρτημα, η δοκιμή εκτελείται σύμφωνα με το ISO 11451-2, τρίτη έκδοση 2005.
 1.3. Εναλλακτικές μέθοδοι δοκιμής
 Η δοκιμή μπορεί εναλλακτικά να εκτελείται σε εξωτερικό χώρο δοκιμών για όλα τα οχήματα. Η εγκατάσταση δοκιμών συμμορφώνεται προς (εθνικές) νομικές απαιτήσεις σχετικά με την εκπομπή ηλεκτρομαγνητικών πεδίων.
 Αν ένα όχημα είναι μακρύτερο από 12 m και/ή πλατύτερο από 2,60 m ή/και ψηλότερο από 4,00 m, μπορεί να χρησιμοποιηθεί η μέθοδος διοχέτευσης μαζικού ρεύματος (BCI) σύμφωνα με το ISO 11451-4 (πρώτη έκδοση 1995) στην περιοχή συχνοτήτων 20 έως 2 000 MHz με επίπεδα που καθορίζεται στο σημείο 6.7.2.1 του παρόντος κανονισμού.
 2. ΚΑΤΑΣΤΑΣΗ ΤΟΥ ΟΧΗΜΑΤΟΣ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 2.1. Όχημα σε διάταξη άλλη εκτός από τη «λειτουργία φόρτισης του RESS στο δίκτυο ηλεκτρικής ενέργειας».
 2.1.1. Το όχημα είναι άφορτο εκτός της περίπτωσης του απαραίτητου εξοπλισμού δοκιμών.
 2.1.1.1. Ο κινητήρας στρέφει κανονικά τους κινητήριους τροχούς σε σταθερή ταχύτητα 50 km/h αν δεν υπάρχει τεχνικός λόγος λόγω του οχήματος για καθορισμό διαφορετικής κατάστασης. Για οχήματα κατηγοριών L1 και L2 η σταθερή ταχύτητα είναι κανονικά 25 km/h. Το όχημα βρίσκεται πάνω σε κατάλληλα φορτισμένο δυναμόμετρο ή εναλλακτικά στηρίζεται πάνω σε μονωμένα υποστηρίγματα τροχών με ελάχιστη απόσταση από το έδαφος αν δεν διατίθεται δυναμόμετρο. Κατά περίπτωση, άξονες μετάδοσης κίνησης, ζώνες ή αλυσίδες μπορούν να αποσυνδεθούν (π.χ. φορτηγά, δίτροχα και τρίτροχα οχήματα).
 2.1.1.2. Βασικές συνθήκες οχήματος
 Το σημείο αυτό ορίζει τις ελάχιστες συνθήκες δοκιμής (εφόσον ισχύουν) και τα κριτήρια αποτυχίας για δοκιμές ατρωσίας οχήματος. Άλλα συστήματα οχημάτων, που μπορούν να επηρεάσουν λειτουργίες σχετικές με ατρωσία πρέπει να υποβάλλονται σε δοκιμή κατά τρόπο που θα συμφωνείται μεταξύ του κατασκευαστή και της τεχνικής υπηρεσίας.
 Συνθήκες δοκιμής οχήματος για τον κύκλο «50 km/h»
 Κριτήρια αποτυχίας
 Ταχύτητα οχήματος 50 km/h (αντίστοιχα 25 km/h για οχήματα L1, L2) ± 20 τοις εκατό (το όχημα οδηγεί τους κυλίνδρους). Αν το όχημα διαθέτει σύστημα ελέγχου πορείας, πρέπει να λειτουργεί.
 Απόκλιση ταχύτητας μεγαλύτερη από ± 10 % της ονομαστικής ταχύτητας. Σε περίπτωση αυτόματου κιβωτίου ταχυτήτων: αλλαγή της σχέσης μετάδοσης και διακύμανση της ταχύτητας μεγαλύτερη από ± 10 % της ονομαστικής ταχύτητας
 Φανοί διασταύρωσης σε θέση λειτουργίας (χειροκίνητος τρόπος)
 Ο φωτισμός δεν λειτουργεί
 Μπροστινός υαλοκαθαριστήρας σε θέση λειτουργίας (χειροκίνητος τρόπος) στη μέγιστη


text:
ταχύτητα
 Πλήρης διακοπή λειτουργίας του μπροστινού υαλοκαθαριστήρα
 Δείκτης κατεύθυνσης στην πλευρά του οδηγού σε θέση λειτουργίας
 Μεταβολή συχνότητας (μικρότερη από 0,75 Hz ή μεγαλύτερη από 2,25 Hz). Αλλαγή του κύκλου εργασίας (κάτω του 25 % ή άνω του 75 %).
 Ρυθμιζόμενη ανάρτηση σε κανονική θέση
 Μη αναμενόμενη ουσιαστική απόκλιση
 Θέση οδηγού και τιμόνι στη μέση θέση
 Μη αναμενόμενη απόκλιση ταχύτητας μεγαλύτερη από 10 % του συνολικού φάσματος
 Μη ενεργοποιημένος συναγερμός
 Μη αναμενόμενη ενεργοποίηση του συναγερμού
 Κόρνα σε θέση μη λειτουργίας
 Μη αναμενόμενη ενεργοποίηση της κόρνας
 Αερόσακος και συστήματα συγκράτησης σε λειτουργία με απενεργοποιημένο τον αερόσακο συνεπιβάτη, εφόσον υπάρχει αυτή η λειτουργία
 Μη αναμενόμενη ενεργοποίηση
 Αυτόματες πόρτες κλειστές
 Μη αναμενόμενο άνοιγμα
 Ρυθμιζόμενος μοχλός φρένων σε κανονική θέση
 Μη αναμενόμενη ενεργοποίηση
 Συνθήκες δοκιμής οχήματος για τον «κύκλο πέδησης»
 Κριτήρια αποτυχίας
 Να οριστεί στο σχέδιο δοκιμής του κύκλου πέδησης. Αυτό πρέπει να περιλαμβάνει λειτουργία του ποδόπληκτρου πέδησης (εκτός εάν τεχνικοί λόγοι επιβάλλουν το αντίθετο), αλλά όχι κατ’ ανάγκη του συστήματος απεμπλοκής των τροχών κατά την πέδηση.
 Φανοί πέδησης απενεργοποιημένοι κατά τη διάρκεια του κύκλου
 Προειδοποιητική λυχνία πέδησης αναμμένη με απώλεια λειτουργίας.
 Μη αναμενόμενη ενεργοποίηση
 2.1.1.3. Το σύνολο του εξοπλισμού που μπορεί να τίθεται μόνιμα σε λειτουργία από τον οδηγό ή τον επιβάτη θα πρέπει να βρίσκεται σε κανονική λειτουργία.
 2.1.1.4. Όλα τα άλλα συστήματα τα οποία επηρεάζουν τον έλεγχο του οχήματος από τον οδηγό πρέπει να βρίσκονται σε λειτουργία όπως στην κανονική κατάσταση λειτουργίας του οχήματος.
 2.1.2. Εάν υπάρχουν ηλεκτρικά/ηλεκτρονικά συστήματα του οχήματος τα οποία αποτελούν αναπόσπαστο τμήμα του άμεσου ελέγχου του οχήματος, τα οποία δεν θα λειτουργούν υπό τις συνθήκες που περιγράφονται στο σημείο 2.1, θα επιτρέπεται στον κατασκευαστή να υποβάλει έκθεση ή πρόσθετα στοιχεία στην τεχνική υπηρεσία ότι το ηλεκτρικό/ηλεκτρονικό σύστημα του οχήματος πληροί τις απαιτήσεις του παρόντος κανονισμού. Τέτοιου είδους στοιχεία περιλαμβάνονται στην τεκμηρίωση της έγκρισης τύπου.
 2.1.3. Κατά την παρακολούθηση του οχήματος, χρησιμοποιείται αποκλειστικά εξοπλισμός που δεν δημιουργεί διαταραχές. Το εξωτερικό του οχήματος και το διαμέρισμα επιβατών παρακολουθούνται έτσι ώστε να προσδιορίζεται κατά πόσο πληρούνται οι απαιτήσεις του παρόντος παραρτήματος (π.χ. χρησιμοποιώντας βιντεοκάμερα, μικρόφωνο κ.λπ.).
 2.2. Οχήματα σε διάταξη «λειτουργία φόρτισης του RESS στο δίκτυο ηλεκτρικής ενέργειας».
 2.2.1. Το όχημα είναι άφορτο εκτός της περίπτωσης του απαραίτητου εξοπλισμού δοκιμών.
 2.2.1.1. Το όχημα ακινητοποιείται, ο κινητήρας δεν λειτουργεί και επαναφορτίζεται.
 2.2.1.2. Βασικές συνθήκες οχήματος
 Το σημείο αυτό ορίζει τις ελάχιστες συνθήκες δοκιμής (εφόσον ισχύουν) και τα κριτήρια αποτυχίας για δοκιμές ατρωσίας οχήματος. Άλλα συστήματα οχημάτων, που μπορούν να επηρεάσουν λειτουργίες σχετικές με την ατρωσία πρέπει να υποβάλλονται σε δοκιμή κατά τρόπου που θα συμφωνείται μεταξύ του κατασκευαστή και της τεχνικής υπηρεσίας.
 Συνθήκες δοκιμής οχήματος για «λειτουργία φόρτισης RESS»
 Κριτήρια αποτυχίας
 Το RESS είναι σε κατάσταση φόρτισης.. Η κατάσταση φόρτισης RESS συμφωνείται μεταξύ του κατασκευαστή και της τεχνικής υπηρεσίας.
 Το όχημα τίθεται σε κίνηση
 2.2.1.3. Το σύνολο του λοιπού εξοπλισμού που μπορεί να τίθεται μόνιμα σε λειτουργία από τον οδηγό ή τον επιβάτη θα πρέπει να βρίσκεται εκτός λειτουργίας.
 2.2.2. Κατά την παρακολούθηση του οχήματος, χρησιμοποιείται αποκλειστικά εξοπλισμός που δεν δημιουργεί διαταραχές. Το εξωτερικό του οχήματος και το διαμέρισμα επιβατών παρακολουθούνται


text:
έτσι ώστε να προσδιορίζεται κατά πόσο πληρούνται οι απαιτήσεις του παρόντος παραρτήματος (π.χ. χρησιμοποιώντας βιντεοκάμερα, μικρόφωνο κ.λπ.).
 3. ΣΗΜΕΙΟ ΑΝΑΦΟΡΑΣ
 3.1. Για τους σκοπούς του παρόντος παραρτήματος, το σημείο αναφοράς είναι το σημείο στο οποίο καθορίζεται η ένταση πεδίου και ορίζεται ως εξής:
 3.2. Για οχήματα κατηγορίας M, N, O σύμφωνα με το ISO 11451-2, τρίτη έκδοση 2005.
 3.3. Για οχήματα κατηγορίας L:
 3.3.1.
 τουλάχιστον 2 m οριζόντια από το κέντρο φάσης κεραίας ή τουλάχιστον 1 m κατακόρυφα από τα ακτινοβολούντα στοιχεία του συστήματος καλωδίων μετάδοσης (TLS)·
 3.3.2.
 επί του κεντρικού άξονα του οχήματος (επίπεδο διαμήκους συμμετρίας)·
 3.3.3.
 σε ύψος 1,0 ± 0,05 m υπεράνω του επιπέδου επί του οποίου βρίσκεται το όχημα ή 2,0 ± 0,05 m, εφόσον το ελάχιστο ύψος της οροφής οποιουδήποτε οχήματος στη σειρά μοντέλων υπερβαίνει τα 3,0 m,
 3.3.4.
 είτε σε 1,0 ± 0,2 m πίσω από τον κατακόρυφο κεντρικό άξονα του πρόσθιου τροχού του οχήματος (σημείο C του σχήματος 1 στο προσάρτημα του παρόντος παραρτήματος) στην περίπτωση τρίτροχων οχημάτων,
 είτε σε 0,2 ± 0,2 m πίσω από τον κατακόρυφο κεντρικό άξονα του πρόσθιου τροχού του οχήματος (σημείο D του σχήματος 2 στο προσάρτημα του παρόντος παραρτήματος) στην περίπτωση δίτροχων οχημάτων.
 3.3.5.
 Αν αποφασιστεί η ακτινοβόληση του οπίσθιου τμήματος του οχήματος, το σημείο αναφοράς καθορίζεται όπως στα σημεία 3.3.1 έως 3.3.4. Το όχημα εγκαθίσταται στη συνέχεια με κατεύθυνση αντίθετη προς την κεραία και σε τέτοια θέση σαν να περιστρεφόταν οριζόντια 180 μοίρες γύρω από τον κεντρικό άξονα, π.χ. έτσι ώστε η απόσταση από την κεραία μέχρι το πλησιέστερο σημείο του εξωτερικού αμαξώματος του οχήματος να παραμένει η ίδια. Αυτό περιγράφεται στο σχήμα 3 του προσαρτήματος του παρόντος παραρτήματος.
 4. ΑΠΑΙΤΗΣΕΙΣ ΔΟΚΙΜΗΣ
 4.1. Περιοχή συχνοτήτων, χρόνος αναμονής, πόλωση
 Το όχημα εκτίθεται σε ηλεκτρομαγνητική ακτινοβολία στην περιοχή συχνοτήτων 20 έως 2 000 MHz σε κάθετη πόλωση.
 Η διαμόρφωση σήματος δοκιμής είναι:
 α)
 διαμόρφωση πλάτους (AM), με διαμόρφωση 1 kHz και βάθος διαμόρφωσης 80 % στην περιοχή συχνοτήτων 20 έως 800 MHz, και
 β)
 διαμόρφωση παλμών (PM), t σε 577 μs, περίοδος 4 600 μs στην περιοχή συχνοτήτων 800 έως 2 000 MHz,
 εάν δεν έχει συμφωνηθεί διαφορετικά μεταξύ της τεχνικής υπηρεσίας και του κατασκευαστή του οχήματος.
 Το μέγεθος του βήματος συχνότητας και ο χρόνος αναμονής επιλέγονται σύμφωνα με το ISO 11451-1, τρίτη έκδοση 2005 και Amd1: 2008.
 4.1.1. Η τεχνική υπηρεσία εκτελεί τη δοκιμή στα διαστήματα που προσδιορίζονται στο ISO 11451-1, τρίτη έκδοση 2005 και Amd1: 2008 σε όλη την περιοχή συχνοτήτων 20 έως 2 000 MHz.
 Εναλλακτικά, εάν ο κατασκευαστής παρέχει στοιχεία μέτρησης για ολόκληρη τη ζώνη συχνοτήτων από εργαστήριο δοκιμών πιστοποιημένο ως προς τα σχετικά μέρη του ISO 17025 (δεύτερη έκδοση 2005 και διορθωτικό: 2006) και αναγνωρισμένο από την αρχή έγκρισης, η τεχνική υπηρεσία μπορεί να επιλέξει μειωμένο αριθμό σημειακών καλύψεων στην περιοχή συχνοτήτων, π.χ. 27, 45, 65, 90, 120, 150, 190, 230, 280, 380, 450, 600, 750, 900, 1 300 και 1 800 MHz προκειμένου να βεβαιώσει ότι το όχημα πληροί τις απαιτήσεις του παρόντος παραρτήματος.
 Εάν ένα όχημα αποτύχει στις δοκιμές που ορίζονται


text:
στο παρόν παράρτημα, πρέπει να επαληθευθεί ότι απέτυχε υπό τις σχετικές συνθήκες δοκιμής και όχι ως αποτέλεσμα της παραγωγής μη ελεγχόμενων πεδίων.
 5. ΠΑΡΑΓΩΓΗ ΤΗΣ ΑΠΑΙΤΟΥΜΕΝΗΣ ΙΣΧΥΟΣ ΠΕΔΙΟΥ
 5.1. Μεθοδολογία δοκιμής
 5.1.1. Χρησιμοποιείται η μέθοδος αντικατάστασης σύμφωνα με το ISO 11451-1, τρίτη έκδοση 2005 και Amd1: 2008 για να καθοριστούν οι συνθήκες του πεδίου δοκιμής.
 5.1.2. Βαθμονόμηση
 Για TLS χρησιμοποιείται ένας καθετήρας πεδίου στο σημείο αναφοράς εγκατάστασης.
 Για κεραίες, χρησιμοποιούνται τέσσερις καθετήρες πεδίου στη γραμμή αναφοράς εγκατάστασης.
 5.1.3. Φάση δοκιμής
 Το όχημα τοποθετείται με τον κεντρικό άξονα του οχήματος επί του σημείου ή της γραμμής αναφοράς της εγκατάστασης. Το όχημα κοιτάζει κανονικά προς σταθερή κεραία. Ωστόσο, όταν οι ηλεκτρονικές μονάδες ελέγχου και η σχετική καλωδίωση βρίσκονται κυρίως στο πίσω μέρος του οχήματος, η δοκιμή θα πρέπει κανονικά να διεξάγεται με το όχημα να κοιτάζει μακριά από την κεραία. Στην περίπτωση μακριών οχημάτων (π.χ. εξαιρουμένων οχημάτων των κατηγοριών L, M1 και N1), που έχουν ηλεκτρονικές μονάδες ελέγχου και σχετική καλωδίωση που βρίσκεται κυρίως προς το μέσον του οχήματος, ένα σημείο αναφοράς μπορεί να καθορίζεται βάσει είτε της δεξιάς επιφάνειας είτε της αριστερής επιφάνειας του οχήματος. Το εν λόγω σημείο αναφοράς πρέπει να είναι στο κεντρικό σημείο του μήκους του οχήματος ή σε κάποιο σημείο κατά μήκος της πλευράς του οχήματος το οποίο έχει επιλεγεί από τον κατασκευαστή, σε συνδυασμό με την αρμόδια αρχή, μετά από εξέταση της κατανομής των ηλεκτρονικών συστημάτων και της διάταξης των τυχόν δεσμών καλωδίων.
 Αυτή η δοκιμή μπορεί να πραγματοποιείται μόνο αν το επιτρέπει η πραγματική κατασκευή του θαλάμου. Η θέση της κεραίας πρέπει να σημειώνεται στην έκθεση δοκιμής.
 Προσάρτημα
 Σχήμα 1
 Σχήμα 2
 Σχήμα 3
 Σχήμα 4
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας»
 ΠΑΡΑΡΤΗΜΑ 7
 Μέθοδος μέτρησης ακτινοβολούμενων ηλεκτρομαγνητικών εκπομπών ευρείας ζώνης από ηλεκτρικά/ηλεκτρονικά συναρμολογημένα υποσύνολα
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα μπορεί να εφαρμοστεί σε ΗΣΥ, τα οποία μπορούν στη συνέχεια να τοποθετηθούν σε οχήματα που συμμορφώνονται προς το παράρτημα 4.
 1.2. Μέθοδος δοκιμής
 Η παρούσα δοκιμή προορίζεται για τη μέτρηση των ηλεκτρομαγνητικών εκπομπών ευρείας ζώνης από ΗΣΥ (π.χ. συστήματα ανάφλεξης, ηλεκτρικός κινητήρας κ.λπ.).
 Εκτός αντίθετων διατάξεων στο παρόν παράρτημα, η δοκιμή εκτελείται σύμφωνα με το CISPR 25 (δεύτερη έκδοση 2002 και διορθωτικό 2004).
 2. ΚΑΤΑΣΤΑΣΗ ΤΟΥ ΗΣΥ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 2.1. Το ΗΣΥ που υποβάλλεται σε δοκιμή είναι σε κανονική κατάσταση λειτουργίας, κατά προτίμηση με μέγιστο φορτίο.
 3. ΡΥΘΜΙΣΕΙΣ ΔΟΚΙΜΗΣ
 3.1. Η δοκιμή εκτελείται σύμφωνα με το CISPR 25 (δεύτερη έκδοση 2002 και διορθωτικό 2004) όρος 6.4 - μέθοδος ALSE.
 3.2. Εναλλακτικό σημείο μέτρησης
 Ως εναλλακτική λύση στη μέθοδο ALSE (absorber lined shielded enclosure), χρησιμοποιείται ένας ανοικτός χώρος δοκιμών (OATS), που πληροί τις απαιτήσεις του προτύπου CISPR 16-1-4 (τρίτη έκδοση 2010) (βλέπε προσάρτημα του παρόντος παραρτήματος).
 3.3. Περιβάλλων χώρος
 Προκειμένου να διασφαλίζεται ότι δεν υπάρχει εξωγενής θόρυβος ή σήμα ικανού μεγέθους για να επηρεάσει υλικά τη μέτρηση, λαμβάνονται μετρήσεις πριν και μετά την κύρια δοκιμή. Στη μέτρηση αυτή, ο εξωγενής θόρυβος ή σήμα είναι τουλάχιστον 6 dB κάτω από τα όρια παρεμβολής


text:
που αναφέρονται στο σημείο 6.5.2.1 του παρόντος κανονισμού, εξαιρουμένων των σκόπιμων εκπομπών στενής ζώνης του περιβάλλοντος.
 4. ΑΠΑΙΤΗΣΕΙΣ ΔΟΚΙΜΗΣ
 4.1. Τα όρια ισχύουν για όλο το εύρος συχνότητας 30 έως 1 000 MHz για μετρήσεις που πραγματοποιούνται σε ημιανηχοϊκό θάλαμο ή εξωτερικό χώρο δοκιμών.
 4.2. Οι μετρήσεις μπορούν να πραγματοποιούνται με ανιχνευτές τόσο σχεδόν μέγιστου όσο και μέγιστου πλάτους. Τα όρια που προβλέπονται στα σημεία 6.2 και 6.5 του παρόντος κανονισμού είναι για ανιχνευτές σχεδόν μέγιστου πλάτους. Εάν χρησιμοποιούνται ανιχνευτές μέγιστου πλάτους, εφαρμόζεται συντελεστής διόρθωσης 20 dB όπως προβλέπεται στο πρότυπο CISPR 12 (πέμπτη έκδοση 2001 και Amd1: 2005).
 4.3. Μετρήσεις
 Η τεχνική υπηρεσία εκτελεί τη δοκιμή στα διαστήματα που προσδιορίζονται στο πρότυπο CISPR 12 (πέμπτη έκδοση 2001 και Amd1: 2005) σε όλη την περιοχή συχνοτήτων 30 έως 1 000 MHz.
 Εναλλακτικά, εάν ο κατασκευαστής παρέχει στοιχεία μέτρησης για ολόκληρη τη ζώνη συχνοτήτων από εργαστήριο δοκιμών πιστοποιημένο ως προς τα σχετικά μέρη του ISO 17025 (δεύτερη έκδοση 2005 και διορθωτικό: 2006) και αναγνωρισμένο από την αρχή έγκρισης, η τεχνική υπηρεσία μπορεί να χωρίσει όλη την περιοχή σε 14 ζώνες συχνοτήτων 30-34, 34-45, 45-60, 60-80, 80-100, 100-130, 130-170, 170-225, 225-300, 300-400, 400-525, 525-700, 700-850, 850-1 000 MHz και να πραγματοποιήσει δοκιμές στις 14 συχνότητες, αναφέρονται τα υψηλότερα επίπεδα εκπομπών για κάθε ζώνη, προκειμένου να βεβαιώσει ότι το όχημα πληροί τις απαιτήσεις του παρόντος παραρτήματος.
 Στην περίπτωση όπου παρατηρείται υπέρβαση του ορίου κατά τη διάρκεια της δοκιμής, διεξάγονται έρευνες προκειμένου να διασφαλιστεί ότι αυτό οφείλεται στο ΗΣΥ και όχι σε ακτινοβολία του περιβάλλοντος χώρου.
 4.4. Τιμές μέτρησης
 Η ανώτατη τιμή μέτρησης σε σχέση με το όριο (οριζόντια/κάθετη πόλωση) σε κάθε μία από τις 14 ζώνες συχνοτήτων θεωρείται ως η χαρακτηριστική τιμή μέτρησης στη συχνότητα στην οποία έγιναν οι μετρήσεις.
 Προσάρτημα
 Ανοικτός χώρος δοκιμών: Όρια του χώρου δοκιμών ηλεκτρικών/ηλεκτρονικών συναρμολογούμενου υποσυνόλου
 Επίπεδη ελεύθερη περιοχή, χωρίς ανακλαστικές επιφάνειες της ηλεκτρομαγνητικής ακτινοβολίας
 ΠΑΡΑΡΤΗΜΑ 8
 Μέθοδος μέτρησης ακτινοβολούμενων ηλεκτρομαγνητικών εκπομπών στενής ζώνης από ηλεκτρικά/ηλεκτρονικά συναρμολογημένα υποσύνολα
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα μπορεί να εφαρμοστεί σε ΗΣΥ, τα οποία μπορούν στη συνέχεια να τοποθετηθούν σε οχήματα που συμμορφώνονται προς το παράρτημα 4.
 1.2. Μέθοδος δοκιμής
 Η παρούσα δοκιμή προορίζεται για τη μέτρηση ηλεκτρομαγνητικών εκπομπών στενής ζώνης όπως ενδέχεται να προκύψουν από σύστημα που βασίζεται σε μικροεπεξεργαστή.
 Εκτός αντίθετων διατάξεων στο παρόν παράρτημα, η δοκιμή εκτελείται σύμφωνα με το CISPR 25 (δεύτερη έκδοση 2002 και διορθωτικό: 2004).
 2. ΚΑΤΑΣΤΑΣΗ ΗΣΥ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 Το ΗΣΥ που υποβάλλεται σε δοκιμή είναι σε κανονική κατάσταση λειτουργίας.
 3. ΡΥΘΜΙΣΕΙΣ ΔΟΚΙΜΗΣ
 3.1. Η δοκιμή εκτελείται σύμφωνα με το CISPR 25 (δεύτερη έκδοση 2002 και διορθωτικό: 2004) όρος 6.4 - μέθοδος ALSE.
 3.2. Εναλλακτικό σημείο μέτρησης
 Ως εναλλακτική λύση στη μέθοδο ALSE (absorber lined shielded enclosure), χρησιμοποιείται ένας ανοικτός χώρος δοκιμών (OATS), που πληροί τις απαιτήσεις του προτύπου CISPR 16-1-4 (τρίτη έκδοση 2010) (βλέπε προσάρτημα του παραρτήματος 7).
 3.3. Περιβάλλων χώρος
 Προκειμένου να διασφαλίζεται ότι δεν υπάρχει εξωγενής θόρυβος ή σήμα ικανού μεγέθους για να επηρεάσει υλικά τη μέτρηση, λαμβάνονται μετρήσεις πριν και μετά


text:
την κύρια δοκιμή. Στη μέτρηση αυτή, ο εξωγενής θόρυβος ή σήμα είναι τουλάχιστον 6 dB κάτω από τα όρια παρεμβολής που αναφέρονται στο σημείο 6.6.2.1 του παρόντος κανονισμού, εξαιρουμένων των σκόπιμων εκπομπών στενής ζώνης του περιβάλλοντος.
 4. ΑΠΑΙΤΗΣΕΙΣ ΔΟΚΙΜΗΣ
 4.1. Τα όρια ισχύουν για όλο το εύρος συχνότητας 30 έως 1 000 MHz για μετρήσεις που πραγματοποιούνται σε ημιανηχοϊκό θάλαμο ή εξωτερικό χώρο δοκιμών.
 4.2. Οι μετρήσεις πραγματοποιούνται με μέσο ανιχνευτή.
 4.3. Μετρήσεις
 Η τεχνική υπηρεσία εκτελεί τη δοκιμή στα διαστήματα που προσδιορίζονται στο CISPR 12 (πέμπτη έκδοση 2001 και Amd1: 2005) σε όλη την περιοχή συχνοτήτων 30 έως 1 000 MHz.
 Εναλλακτικά, εάν ο κατασκευαστής παρέχει στοιχεία μέτρησης για ολόκληρη τη ζώνη συχνοτήτων από εργαστήριο δοκιμών πιστοποιημένο ως προς τα σχετικά μέρη του ISO 17025 (δεύτερη έκδοση 2005 και διορθωτικό: 2006) και αναγνωρισμένο από την αρχή έγκρισης, η τεχνική υπηρεσία μπορεί να χωρίσει όλη την περιοχή σε 14 ζώνες συχνοτήτων 30-34, 34-45, 45-60, 60-80, 80-100, 100-130, 130-170, 170-225, 225-300, 300-400, 400-525, 525-700, 700-850, 850-1 000 MHz και να πραγματοποιήσει δοκιμές στις 14 συχνότητες, αναφέρονται τα υψηλότερα επίπεδα εκπομπών για κάθε ζώνη, προκειμένου να βεβαιώσει ότι το όχημα πληροί τις απαιτήσεις του παρόντος παραρτήματος. Στην περίπτωση όπου παρατηρείται υπέρβαση του ορίου κατά τη διάρκεια της δοκιμής, διεξάγονται έρευνες προκειμένου να διασφαλιστεί ότι αυτό οφείλεται στο ΗΣΥ και όχι σε ακτινοβολία του περιβάλλοντος χώρου, συμπεριλαμβανομένης ακτινοβολίας ευρείας ζώνης από το ΗΣΥ.
 4.4. Τιμές μέτρησης
 Η ανώτατη τιμή μέτρησης σε σχέση με το όριο (οριζόντια/κάθετη πόλωση) σε κάθε μία από τις 14 ζώνες συχνοτήτων θεωρείται ως η χαρακτηριστική τιμή μέτρησης στη συχνότητα στην οποία έγιναν οι μετρήσεις.
 ΠΑΡΑΡΤΗΜΑ 9
 Μέθοδος(-οι) δοκιμής για ατρωσία των ηλεκτρικών/ηλεκτρονικών συναρμολογημένων υποσυνόλων στην ηλεκτρομαγνητική ακτινοβολία
 1. ΓΕΝΙΚΑ
 1.1. Η (Οι) μέθοδος(-οι) δοκιμής που περιγράφεται(-ονται) στο παρόν παράρτημα ισχύει(-ουν) για ΗΣΥ.
 1.2. Μέθοδοι δοκιμής
 1.2.1. Το ΗΣΥ μπορεί να συμμορφώνεται προς τις απαιτήσεις οποιουδήποτε συνδυασμού των παρακάτω μεθόδων δοκιμής κατά τη διακριτική ευχέρεια του κατασκευαστή, με την προϋπόθεση ότι κάτι τέτοιο οδηγεί στην κάλυψης όλης της περιοχής συχνοτήτων που προσδιορίζεται στο σημείο 3.1 του παρόντος παραρτήματος:
 α)
 Δοκιμή απορροφητικού θαλάμου σύμφωνα με το ISO 11452-2, δεύτερη έκδοση 2004·
 β)
 Δοκιμή κυττάρου TEM σύμφωνα με το ISO 11452-3, τρίτη έκδοση 2001·
 γ)
 Δοκιμή διοχέτευσης μαζικού ρεύματος σύμφωνα με το ISO 11452-4, τρίτη έκδοση 2005 και διορθωτικό 1: 2009·
 δ)
 Δοκιμή γυμνού αγωγού σύμφωνα με το ISO 11452-5, δεύτερη έκδοση 2002·
 ε)
 Δοκιμή γυμνού αγωγού 800 mm σύμφωνα με το σημείο 5 του παρόντος παραρτήματος.
 (Η περιοχή συχνοτήτων και οι γενικές συνθήκες δοκιμής ορίζονται βάσει του ISO 11452-1, τρίτη έκδοση 2005 και Amd1: 2008).
 2. ΚΑΤΑΣΤΑΣΗ ΤΟΥ ΗΣΥ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 2.1. Οι συνθήκες δοκιμής είναι σύμφωνα με το πρότυπο ISO 11452-1, τρίτη έκδοση 2005 και Amd1: 2008.
 2.2. Το υπό δοκιμή ΗΣΥ είναι ενεργοποιημένο και πρέπει να έχει ρυθμιστεί σε κανονικές συνθήκες λειτουργίες. Είναι τοποθετημένο όπως ορίζεται στο παρόν παράρτημα, εκτός εάν επιμέρους μέθοδοι δοκιμής υπαγορεύουν διαφορετικά μέτρα.
 2.3. Κάθε εξωγενής εξοπλισμός που απαιτείται για τη λειτουργία του υπό δοκιμή ΗΣΥ αφαιρείται κατά τη διάρκεια του σταδίου


text:
βαθμονόμησης. Όλοι οι εξωγενείς εξοπλισμοί βρίσκονται σε ελάχιστη απόφαση 1 μέτρου από το σημείο αναφοράς κατά τη διάρκεια της βαθμονόμησης.
 2.4. Προκειμένου να διασφαλίζονται αναπαραγόμενες μετρήσεις, τα αποτελέσματα λαμβάνονται με επαναλαμβανόμενες δοκιμές και μετρήσεις· ο εξοπλισμός παραγωγής του σήματος δοκιμής και η ανάπτυξή του πληρούν τις ίδιες προδιαγραφές με εκείνες που χρησιμοποιούνται κατά τη διάρκεια του αντίστοιχου σταδίου βαθμονόμησης.
 2.5. Εάν το υπό δοκιμή ΗΣΥ συνίσταται σε περισσότερες της μιας μονάδες, τα καλώδια διασύνδεσης πρέπει στην ιδανική περίπτωση να είναι η δέσμη καλωδίων που προορίζεται να χρησιμοποιηθεί στο όχημα. Εάν αυτά δεν είναι διαθέσιμα, το μήκος μεταξύ της μονάδας ηλεκτρονικού ελέγχου και του τεχνητού κυκλώματος είναι όπως ορίζεται στο πρότυπο. Όλα τα καλώδια της δέσμης πρέπει να απολήγουν κατά τον πλέον δυνατό ρεαλιστικό τρόπο και κατά προτίμηση με πραγματικά φορτία και ενεργοποιητές.
 3. ΓΕΝΙΚΕΣ ΑΠΑΙΤΗΣΕΙΣ ΔΟΚΙΜΗΣ
 3.1. Περιοχή συχνοτήτων, χρόνος αναμονής
 Οι μετρήσεις πραγματοποιούνται στην περιοχή συχνοτήτων 20 έως 2 000 MHz με βήματα συχνοτήτων σύμφωνα με το πρότυπο ISO 11452-1, τρίτη έκδοση 2005 και Amd1: 2008.
 Η διαμόρφωση σήματος δοκιμής είναι:
 α)
 διαμόρφωση πλάτους (AM), με διαμόρφωση 1 kHz και βάθος διαμόρφωσης 80 % στην περιοχή συχνοτήτων 20 έως 800 MHz·
 β)
 διαμόρφωση παλμών (PM), t σε 577 μs, περίοδος 4 600 μs στην περιοχή συχνοτήτων 800 έως 2 000 MHz·
 εάν δεν έχει συμφωνηθεί διαφορετικά μεταξύ της τεχνικής υπηρεσίας και του κατασκευαστή του ΗΣΥ.
 Το μέγεθος του βήματος συχνότητας και ο χρόνος αναμονής επιλέγονται σύμφωνα με το ISO 11452-1, τρίτη έκδοση 2005 και Amd1: 2008.
 3.2. Η τεχνική υπηρεσία εκτελεί τη δοκιμή στα διαστήματα που προσδιορίζονται στο ISO 11452-1, τρίτη έκδοση 2005 και Amd1: 2008 σε όλη την περιοχή συχνοτήτων 20 έως 2 000 MHz.
 Εναλλακτικά, εάν ο κατασκευαστής παρέχει στοιχεία μέτρησης για ολόκληρη τη ζώνη συχνοτήτων από εργαστήριο δοκιμών πιστοποιημένο ως προς τα σχετικά μέρη του ISO 17025 (δεύτερη έκδοση 2005 και διορθωτικό: 2006) και αναγνωρισμένο από την αρχή έγκρισης, η τεχνική υπηρεσία μπορεί να επιλέξει μειωμένο αριθμό σημειακών καλύψεων στην περιοχή συχνοτήτων, π.χ. 27, 45, 65, 90, 120, 150, 190, 230, 280, 380, 450, 600, 750, 900, 1 300 και 1 800 MHz προκειμένου να βεβαιώσει ότι το ΗΣΥ πληροί τις απαιτήσεις του παρόντος παραρτήματος.
 3.3. Εάν ένα ΗΣΥ αποτύχει στις δοκιμές που ορίζονται στο παρόν παράρτημα, πρέπει να επαληθευτεί ότι απέτυχε υπό τις σχετικές συνθήκες δοκιμής και όχι ως αποτέλεσμα της παραγωγής μη ελεγχόμενων πεδίων.
 4. ΕΙΔΙΚΕΣ ΑΠΑΙΤΗΣΕΙΣ ΔΟΚΙΜΩΝ
 4.1. Δοκιμή απορροφητικού θαλάμου
 4.1.1. Μέθοδος δοκιμής
 Η συγκεκριμένη μέθοδος δοκιμής επιτρέπει τη δοκιμή ηλεκτρικών/ηλεκτρονικών συστημάτων ενός οχήματος, εκθέτοντας ένα ΗΣΥ σε ηλεκτρομαγνητική ακτινοβολία που παράγεται από κεραία.
 4.1.2. Μεθοδολογία δοκιμής
 Χρησιμοποιείται η μέθοδος αντικατάστασης για να καθοριστούν οι συνθήκες πεδίου δοκιμής σύμφωνα με το ISO 11452-2, δεύτερη έκδοση 2004.
 Η δοκιμή εκτελείται με κάθετη πόλωση.
 4.2. Δοκιμή κυττάρου ΤΕΜ (βλέπε προσάρτημα 2 του παρόντος παραρτήματος)
 4.2.1. Μέθοδος δοκιμής
 Το κύτταρο ΤΕΜ (εγκάρσιου ηλεκτρομαγνητικού ρυθμού) παράγει ομογενή πεδία μεταξύ του εσωτερικού αγωγού (διάφραγμα) και της θήκης (επίπεδο γείωσης).
 4.2.2. Μεθοδολογία δοκιμής
 Η δοκιμή εκτελείται σύμφωνα με το ISO 11452-3, 3η έκδοση 2001.
 Ανάλογα με το ΗΣΥ


text:
που υποβάλλεται σε δοκιμή, η τεχνική υπηρεσία επιλέγει τη μέθοδο μέγιστης σύζευξης πεδίου με το ΗΣΥ ή τη δέσμη καλωδίων στο εσωτερικό του κυττάρου ΤΕΜ.
 4.3. Δοκιμή με διοχέτευση μαζικού ρεύματος
 4.3.1. Μέθοδος δοκιμής
 Πρόκειται για μέθοδο διεξαγωγής δοκιμών ατρωσίας, διοχετεύοντας ρεύματα κατευθείαν στη δέσμη καλωδίων, χρησιμοποιώντας ακροδέκτη διοχετεύσεως ρεύματος.
 4.3.2. Μεθοδολογία δοκιμής
 Η δοκιμή εκτελείται σύμφωνα με το ISO 11452-4, τρίτη έκδοση 2005 και διορθωτικό 1:2009 σε πάγκο δοκιμών. Εναλλακτικά, το ΗΣΥ μπορεί να υποβληθεί σε δοκιμή ενώ είναι τοποθετημένο στο όχημα σύμφωνα με το πρότυπο ISO 11451-4 (1η έκδοση 1995) με τα ακόλουθα χαρακτηριστικά:
 α)
 Ο ακροδέκτης διοχέτευσης τοποθετείται σε απόσταση 150 mm από το προς δοκιμή ΗΣΥ·
 β)
 Η μέθοδος αναφοράς θα χρησιμοποιηθεί για τον υπολογισμό των διοχετευόμενων ρευμάτων από ισχύ τροφοδοσίας·
 γ)
 Η περιοχή συχνοτήτων της μεθόδου περιορίζεται από τις προδιαγραφές του ακροδέκτη διοχέτευσης ρεύματος.
 4.4. Δοκιμή γυμνού αγωγού
 4.4.1. Μέθοδος δοκιμής
 Η μέθοδος αυτή συνίσταται στην υποβολή της δέσμης καλωδίων που συνδέει τα κατασκευαστικά στοιχεία σε ένα ΗΣΥ σε συγκεκριμένες εντάσεις πεδίου.
 4.4.2. Μεθοδολογία δοκιμής
 Η δοκιμή εκτελείται σύμφωνα με το ISO 11452-5, 2η έκδοση 2002.
 4.5. Δοκιμή γυμνού αγωγού 800 mm
 4.5.1. Μέθοδος δοκιμής
 Ο γυμνός αγωγός συνίσταται σε δύο παράλληλες μεταλλικές πλάκες που απέχουν μεταξύ τους 800 mm. Ο υπό δοκιμή εξοπλισμός τοποθετείται στο κέντρο μεταξύ των πλακών και υποβάλλεται σε ηλεκτρομαγνητικό πεδίο (βλέπε προσάρτημα 1 στο παρόν παράρτημα).
 Η μέθοδος αυτή μπορεί να χρησιμεύσει για δοκιμή πλήρων ηλεκτρονικών συστημάτων, περιλαμβανομένων αισθητήρων και ενεργοποιητών, καθώς και μονάδων ελέγχου και δεσμών καλωδίων. Είναι κατάλληλη για συσκευές των οποίων η μεγαλύτερη διάσταση είναι μικρότερη του 1/3 της απόστασης μεταξύ των πλακών.
 4.5.2. Μεθοδολογία δοκιμής
 4.5.2.1. Θέση του γυμνού αγωγού
 Ο γυμνός αγωγός βρίσκεται εντός θωρακισμένου δωματίου (ώστε να εμποδίζονται εξωτερικές εκπομπές) και τοποθετείται σε απόσταση 2 m από τοιχώματα και τυχόν μεταλλικά χωρίσματα, ώστε να εμποδίζονται ηλεκτρομαγνητικές ανακλάσεις. Μπορεί να χρησιμοποιείται απορροφητικό υλικό ραδιοσυχνοτήτων για την απόσβεση τέτοιου είδους ανακλάσεων. Ο γυμνός αγωγός τοποθετείται σε μη αγώγιμα στηρίγματα σε απόσταση τουλάχιστον 0,4 m πάνω από το δάπεδο.
 4.5.2.2. Βαθμονόμηση του γυμνού αγωγού
 Τοποθετείται ανιχνευτής μέτρησης πεδίου εντός του κεντρικού 1/3 της διαμήκους, κατακόρυφης και εγκάρσιας διάστασης του χώρου μεταξύ των παραλλήλων πλακών, αφού προηγουμένως έχει αφαιρεθεί το υπό δοκιμή σύστημα.
 Ο σχετικός εξοπλισμός μέτρησης βρίσκεται εκτός του θωρακισμένου δωματίου. Σε κάθε επιθυμητή συχνότητα δοκιμής, τροφοδοτείται επίπεδο ισχύος στον γυμνό αγωγό προκειμένου να παραχθεί η απαραίτητη ένταση πεδίου στην κεραία. Το επίπεδο αυτό ισχύος τροφοδοσίας, ή άλλη παράμετρος άμεσα σχετιζόμενη με την ισχύ τροφοδοσίας που είναι απαραίτητη για τον ορισμό του πεδίου, χρησιμοποιείται για δοκιμές έγκρισης τύπου, εκτός εάν συμβούν αλλαγές στις εγκαταστάσεις ή στον εξοπλισμό, οι οποίες καθιστούν απαραίτητη την επανάληψη της εν λόγω διαδικασίας.
 4.5.2.3. Εγκατάσταση του υπό δοκιμή ΗΣΥ
 Η κύρια μονάδα ελέγχου τοποθετείται εντός του κεντρικού 1/3 της διαμήκους, κατακόρυφης και εγκάρσιας διάστασης του χώρου μεταξύ των παραλλήλων πλακών. Στηρίζεται σε στήριγμα κατασκευασμένο από μη αγώγιμο υλικό.
 4.5.2.4. Κύρια δέσμη καλωδίων και καλώδια αισθητήρα/ενεργοποιητή
 Η κύρια δέσμη καλωδίων και τυχόν καλώδια αισθητήρα/ενεργοποιητή ορθώνονται κατακόρυφα από τη μονάδα ελέγχου προς το άνω επίπεδο


text:
γείωσης (αυτό βοηθάει στην μεγιστοποίηση της σύζευξης με το ηλεκτρομαγνητικό πεδίο). Στη συνέχεια, ακολουθούν την κάτω πλευρά της πλάκας μέχρι το ένα από τα ελεύθερα άκρα της, όπου στρέφονται και ακολουθούν το άνω μέρος του επιπέδου γείωσης, μέχρι τις συνδέσεις της τροφοδοσίας του γυμνού αγωγού. Στη συνέχεια, τα καλώδια κατευθύνονται προς τον σχετικό εξοπλισμό, ο οποίος είναι τοποθετημένος σε χώρο εκτός της επίδρασης του ηλεκτρομαγνητικού πεδίου, π.χ.: επί του δαπέδου του θωρακισμένου δωματίου, σε διαμήκη απόσταση 1 m από το γυμνό αγωγό.
 Προσάρτημα 1
 Σχήμα 1
 Δοκιμή γυμνού αγωγού 800 mm
 Σχήμα 2
 Διαστάσεις γυμνού αγωγού 800 mm
 Προσάρτημα 2
 Τυπικές διαστάσεις κυττάρου TEM
 Ο πίνακας που ακολουθεί δείχνει τις διαστάσεις για την κατασκευή κυττάρου με καθορισμένα ανώτερα όρια συχνότητας:
 Ανώτατη συχνότητα
 (MHz)
 Συντελεστής μορφής κυττάρου
 W: b
 Συντελεστής μορφής κυττάρου
 L/W
 Απόσταση πλακών b
 (cm)
 Διάφραγμα S
 (cm)
 200
 1,69
 0,66
 56
 70
 200
 1,00
 1
 60
 50
 ΠΑΡΑΡΤΗΜΑ 10
 Μέθοδος(-οι) δοκιμής για ατρωσία σε μεταβατικά φαινόμενα ηλεκτρικών/ηλεκτρονικών συναρμολογημένων υποσυνόλων και εκπομπή αυτών
 1. Γενικές παρατηρήσεις
 Η παρούσα μέθοδος δοκιμής εξασφαλίζει την ατρωσία των ΗΣΥ σε αγώγιμα μεταβατικά φαινόμενα επί της παροχής ισχύος οχήματος και περιορίζει τα αγώγιμα μεταβατικά φαινόμενα από ΗΣΥ προς την παροχή ισχύος του οχήματος.
 2. Ατρωσία έναντι μεταβατικών διαταραχών κατά μήκος γραμμών τροφοδοσίας
 Εφαρμόζονται οι παλμοί δοκιμής 1, 2α, 2β, 3α, 3β και 4 σύμφωνα με το διεθνές πρότυπο ISO 7637-2 (δεύτερη έκδοση 2004 και Amd1: 2008) στις γραμμές τροφοδοσίας, καθώς και σε άλλες συνδέσεις των ΗΣΥ που ενδέχεται να είναι λειτουργικά συνδεδεμένες με τις γραμμές τροφοδοσίας.
 3. Εκπομπή προσωρινών μεταβατικών διαταραχών που προκαλούνται από ΗΣΥ σε γραμμές παροχής.
 Μέτρηση σύμφωνα με το διεθνές πρότυπο ISO 7637-2 (δεύτερη έκδοση 2004 και Amd1: 2008) στις γραμμές τροφοδοσίας, καθώς και σε άλλες συνδέσεις των ΗΣΥ που ενδέχεται να είναι λειτουργικά συνδεδεμένες με γραμμές τροφοδοσίας.
 ΠΑΡΑΡΤΗΜΑ 11
 Μέθοδος(-οι) δοκιμής για εκπομπές αρμονικών που παράγονται σε καλώδια εναλλασσόμενου ρεύματος
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα ισχύει μόνο για οχήματα σε διάταξη «λειτουργία φόρτισης RESS στο δίκτυο ηλεκτρικής ενέργειας»
 1.2. Μέθοδος δοκιμής
 Η δοκιμή αυτή αποσκοπεί στη μέτρηση του επιπέδου αρμονικών που παράγονται από όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» μέσω των καλωδίων εναλλασσόμενου ρεύματος με σκοπό να διασφαλιστεί η συμβατότητα με περιβάλλοντα κατοικίας, εμπορικά και βιοτεχνικά περιβάλλοντα.
 Εκτός αντίθετων διατάξεων στο παρόν παράρτημα, η δοκιμή πραγματοποιείται σύμφωνα με:
 α)
 Το IEC 61000-3-2 (έκδοση 3.2 - 2005 + Amd1: 2008 + Amd2: 2009) για ρεύμα εισόδου σε λειτουργία φόρτισης ≤ 16 A ανά φάση για εξοπλισμό κλάσης Α·
 β)
 Το IEC 61000-3-12 (έκδοση 1.0 - 2004) για ρεύμα εισόδου σε λειτουργία φόρτισης > 16 A και ≤ 75 A ανά φάση.
 2. ΚΑΤΑΣΤΑΣΗ ΤΟΥ ΟΧΗΜΑΤΟΣ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 2.1. Το όχημα αυτό πρέπει να είναι σε «λειτουργία φόρτισης RESS στο δίκτυο ηλεκτρικής ενέργειας» με ονομαστική ισχύ έως ότου το εναλλασσόμενο ρεύμα φθάσει τουλάχιστον στο 80 % της αρχικής του τιμής.
 3. ΡΥΘΜΙΣΕΙΣ ΔΟΚΙΜΗΣ
 3.1. Ο χρόνος παρατήρησης που πρέπει να χρησιμοποιείται για τις μετρήσεις είναι όπως για τον


text:
οιονεί στατικό εξοπλισμό που ορίζεται στο IEC 61000-3-2 (έκδοση 3.2 - 2005 + Amd1: 2008 + Amd2: 2009) πίνακας 4.
 3.2. Η διάταξη δοκιμής για τη σύνδεση με μονοφασικό ρεύμα του οχήματος σε διάταξη «λειτουργία φόρτισης RESS στο δίκτυο ηλεκτρικής ενέργειας» φαίνεται στο σχήμα 1 του προσαρτήματος του παρόντος παραρτήματος.
 3.3. Η διάταξη δοκιμής για τη σύνδεση με τριφασικό ρεύμα του οχήματος σε διάταξη «λειτουργία φόρτισης RESS στο δίκτυο ηλεκτρικής ενέργειας» φαίνεται στο σχήμα 2 του προσαρτήματος του παρόντος παραρτήματος.
 4. ΑΠΑΙΤΗΣΕΙΣ ΔΟΚΙΜΗΣ
 4.1. Οι μετρήσεις άρτιων και περιττών αρμονικών ρευμάτων πραγματοποιούνται έως το τεσσαρακοστό αρμονικό.
 4.2. Τα όρια για τη «λειτουργία φόρτισης RESS στο δίκτυο ηλεκτρικής ενέργειας» με μονοφασικό ή τριφασικό ρεύμα και ρεύμα εισόδου ≤ 16 A ανά φάση περιλαμβάνονται στο σημείο 7.3.2.1 πίνακας 3
 4.3. Τα όρια για τη «λειτουργία φόρτισης RESS στο δίκτυο ηλεκτρικής ενέργειας» με μονοφασικό ρεύμα, ρεύμα εισόδου > 16 A και ≤ 75 A ανά φάση περιλαμβάνονται στο σημείο 7.3.2.2 πίνακας 4
 4.4. Τα όρια για τη «λειτουργία φόρτισης RESS στο δίκτυο ηλεκτρικής ενέργειας» με τριφασικό ρεύμα, ρεύμα εισόδου > 16 A και ≤ 75 A ανά φάση περιλαμβάνονται στο σημείο 7.3.2.2 πίνακας 5
 4.5. Για τη «λειτουργία φόρτισης RESS στο δίκτυο ηλεκτρικής ενέργειας» με τριφασικό ρεύμα και ρεύμα εισόδου > 16 A και ≤ 75 A ανά φάση, όταν ικανοποιείται τουλάχιστον ένας από τους τρεις όρους α), β), γ) που περιγράφονται στο πρότυπο IEC 61000-3-12 (έκδοση 1.0 - 2004) όρος 5.2, τότε μπορούν να εφαρμοστούν τα όρια που αναφέρονται στον πίνακα 6 στο σημείο 7.3.2.2.
 Προσάρτημα
 Πίνακας 1
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» - Διάταξη δοκιμής του μονοφασικού φορτιστή
 Σχήμα 2
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» - Διάταξη δοκιμής του τριφασικού φορτιστή
 ΠΑΡΑΡΤΗΜΑ 12
 Μέθοδος(-οι) δοκιμής για την εκπομπή λόγω μεταβολών τάσης, διακυμάνσεων τάσης και τρεμοσβήματος σε καλώδια εναλλασσόμενου ρεύματος από όχημα
 1. Γενικές παρατηρήσεις
 1.1. Η μέθοδος δοκιμής που περιγράφεται στο παρόν παράρτημα ισχύει μόνο για οχήματα σε διάταξη «λειτουργία φόρτισης RESS στο δίκτυο ηλεκτρικής ενέργειας»
 1.2. Μέθοδος δοκιμής
 Η δοκιμή αυτή αποσκοπεί στη μέτρηση του επιπέδου μεταβολών τάσης, διακυμάνσεων τάσης και τρεμοσβήματος που παράγονται από όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» μέσω των καλωδίων εναλλασσόμενου ρεύματος με σκοπό να διασφαλιστεί η συμβατότητα με περιβάλλοντα κατοικίας, εμπορικά και βιοτεχνικά περιβάλλοντα.
 Εκτός αντίθετων διατάξεων στο παρόν παράρτημα, η δοκιμή πραγματοποιείται σύμφωνα με:
 α)
 Το IEC 61000-3-3 (έκδοση 2.0 - 2008) για ονομαστικό ρεύμα σε «λειτουργία φόρτισης RESS στο δίκτυο ηλεκτρικής ενέργειας» ≤ 16 A ανά φάση και δεν υπόκεινται σε υπό συνθήκη σύνδεση,
 β)
 Το IEC 61000-3-11 (έκδοση 1.0 - 2000) για ονομαστικό ρεύμα σε «λειτουργία φόρτισης RESS στο δίκτυο ηλεκτρικής ενέργειας» > 16 A και ≤ 75 A ανά φάση και υπόκεινται σε υπό συνθήκη σύνδεση.
 2. Κατάσταση του οχήματος κατά τη διάρκεια των δοκιμών
 2.1. Το όχημα αυτό πρέπει να είναι σε «λειτουργία φόρτισης RESS στο δίκτυο ηλεκτρικής ενέργειας» με ονομαστική ισχύ έως ότου το εναλλασσόμενο ρεύμα φθάσει τουλάχιστον στο 80 % της αρχικής του τιμής.


text:
3. Ρυθμίσεις δοκιμής
 3.1. Οι δοκιμές σε όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» με ονομαστικό ρεύμα ≤ 16 A ανά φάση δεν υπόκεινται σε υπό συνθήκη σύνδεση πραγματοποιείται σύμφωνα με το IEC 61000-3-3 (έκδοση 2.0 - 2008) σημείο 4.
 3.2. Οι δοκιμές σε όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» με ονομαστικό ρεύμα > 16 A και ≤ 75 A ανά φάση που δεν υπόκειται σε υπό συνθήκη σύνδεση πραγματοποιείται σύμφωνα με το IEC 61000-3-11 (έκδοση 1.0 - 2000) σημείο 6.
 3.3. Η διάταξη δοκιμής για το όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» φαίνεται στο σχήμα του προσαρτήματος του παρόντος παραρτήματος.
 4. Απαιτήσεις δοκιμής
 4.1. Οι παράμετροι που πρέπει να καθοριστούν στο χρονικό πεδίο είναι «τιμή σύντομου τρεμοσβήματος», «τιμή τρεμοσβήματος μακράς διάρκειας» και «διακύμανση όσον αφορά την τάση».
 4.2. Τα όρια για το όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» με ρεύμα εισόδου ≤ 16 A ανά φάση που δεν υπόκεινται σε υπό συνθήκη σύνδεση περιλαμβάνονται στο σημείο 7.4.2.1 πίνακας 7.
 4.3. Τα όρια για το όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» με ρεύμα εισόδου > 16 A και ≤ 75 A ανά φάση που δεν υπόκεινται σε υπό συνθήκη σύνδεση περιλαμβάνονται στο σημείο 7.4.2.2 πίνακας 8.
 Προσάρτημα
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας»
 ΠΑΡΑΡΤΗΜΑ 13
 Μέθοδος(-οι) δοκιμής για την εκπομπή αγώγιμων διαταραχών από ραδιοσυχνότητα σε καλώδια εναλλασσόμενου ρεύματος ή συνεχούς ρεύματος από όχημα
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα εφαρμόζεται μόνο για οχήματα σε διάταξη «λειτουργία φόρτισης RESS στο δίκτυο ηλεκτρικής ενέργειας».
 1.2. Μέθοδος δοκιμής
 Η δοκιμή αυτή αποσκοπεί στη μέτρηση του επιπέδου των αγώγιμων διαταραχών από ραδιοσυχνότητα που παράγονται από όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» μέσω των καλωδίων εναλλασσόμενου ή συνεχούς ρεύματος με σκοπό να διασφαλιστεί η συμβατότητά του με περιβάλλοντα κατοικιών, εμπορικά και βιοτεχνικά περιβάλλοντα.
 Εκτός αντίθετων διατάξεων στο παρόν παράρτημα, η δοκιμή πραγματοποιείται σύμφωνα με το πρότυπο CISPR 16-2-1 (έκδοση 2.0 – 2008).
 2. ΚΑΤΑΣΤΑΣΗ ΤΟΥ ΟΧΗΜΑΤΟΣ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 2.1. Το όχημα είναι σε διάταξη «λειτουργία φόρτισης RESS στο δίκτυο ηλεκτρικής ενέργειας» με ονομαστική ισχύ έως ότου το εναλλασσόμενο ή το συνεχές ρεύμα φθάσει τουλάχιστον στο 80 % της αρχικής του τιμής.
 3. ΡΥΘΜΙΣΕΙΣ ΔΟΚΙΜΗΣ
 3.1. Η δοκιμή πραγματοποιείται σύμφωνα με το πρότυπο CISPR 16-2-1 (έκδοση 2.0 - 2008) όρος 7.4.1 όπως για τον επιδαπέδιο εξοπλισμό.
 3.2. Το τεχνητό δίκτυο διανομής που πρέπει να χρησιμοποιείται για τη μέτρηση στο όχημα ορίζεται στο CISPR 16-1-2 (έκδοση 1.2: 2006) όρος 4.3.
 3.3. Η διάταξη της δοκιμής για τη σύνδεση του οχήματος σε διάταξη «λειτουργία φόρτισης RESS στο δίκτυο ηλεκτρικής ενέργειας» φαίνεται στο σχήμα του προσαρτήματος του παρόντος παραρτήματος.
 3.4. Οι μετρήσεις πραγματοποιούνται με αναλυτή φάσματος ή εξερευνητικό δέκτη. Οι παράμετροι που πρέπει να χρησιμοποιηθούν ορίζονται αντίστοιχα στο CISPR 25 (δεύτερη έκδοση 2002 και διορθωτικό 2004) όρος 4.5.1 (πίνακας 1) και 4.5.2 (πίνακας 2).
 4. ΑΠΑΙΤΗΣΕΙΣ ΔΟΚΙΜΗΣ
 4.1. Τα όρια ισχύουν για όλο


text:
το εύρος συχνότητας 0,15 έως 30 MHz για μετρήσεις που πραγματοποιούνται σε ημιανηχοϊκό θάλαμο ή εξωτερικό χώρο δοκιμών.
 4.2. Οι μετρήσεις πραγματοποιούνται είτε με ανιχνευτές μέσου, είτε με ανιχνευτές σχεδόν μέγιστου πλάτους είτε με ανιχνευτές μέγιστου πλάτους. Τα όρια περιλαμβάνονται στο σημείο 7.5. Ο πίνακας 9 για καλώδια εναλλασσόμενου ρεύματος και ο πίνακας 10 για καλώδια συνεχούς ρεύματος. Εάν χρησιμοποιούνται ανιχνευτές μέγιστου πλάτους, εφαρμόζεται συντελεστής διόρθωσης 20 dB όπως προβλέπεται στο πρότυπο CISPR 12 (πέμπτη έκδοση 2001 και τροποποίηση 1: 2005).
 Προσάρτημα
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας»
 ΠΑΡΑΡΤΗΜΑ 14
 Μέθοδος(-οι) δοκιμής για την εκπομπή αγώγιμων διαταραχών από ραδιοσυχνότητα σε δίκτυο και σε τηλεπικοινωνιακή πρόσβαση από όχημα
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα εφαρμόζεται μόνο για οχήματα σε διάταξη «λειτουργία φόρτισης RESS στο δίκτυο ηλεκτρικής ενέργειας».
 1.2. Μέθοδος δοκιμής
 Η δοκιμή αυτή αποσκοπεί στη μέτρηση του επιπέδου των αγώγιμων διαταραχών από ραδιοσυχνότητα που παράγονται από όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» στο δίκτυο και στην τηλεπικοινωνιακή πρόσβαση με σκοπό να διασφαλιστεί η συμβατότητά του με περιβάλλοντα κατοικιών, εμπορικά και βιοτεχνικά περιβάλλοντα.
 Εκτός αντίθετων διατάξεων στο παρόν παράρτημα, η δοκιμή πραγματοποιείται σύμφωνα με το πρότυπο CISPR 22 (έκδοση 6.0 - 2008).
 2. ΚΑΤΑΣΤΑΣΗ ΤΟΥ ΟΧΗΜΑΤΟΣ/ΤΟΥ ΗΣΥ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ
 2.1. Το όχημα είναι σε διάταξη «λειτουργία φόρτισης RESS στο δίκτυο ηλεκτρικής ενέργειας» με ονομαστική ισχύ έως ότου το εναλλασσόμενο ή το συνεχές ρεύμα φθάσει τουλάχιστον στο 80 % της αρχικής του τιμής.
 3. ΡΥΘΜΙΣΕΙΣ ΔΟΚΙΜΗΣ
 3.1. Η διάταξη της δοκιμής πραγματοποιείται σύμφωνα με το CISPR 22 (έκδοση 6.0 - 2008) σημείο 5 για αγώγιμες εκπομπές.
 3.2. Το σύστημα σταθεροποίησης της αντίστασης που χρησιμοποιείται για τη μέτρηση στο όχημα ορίζεται στο CISPR 22 (έκδοση 6.0 - 2008) σημείο 9.6.2.
 3.3. Η διάταξη της δοκιμής για τη σύνδεση του οχήματος σε διάταξη «λειτουργία φόρτισης RESS στο δίκτυο ηλεκτρικής ενέργειας» φαίνεται στο σχήμα του προσαρτήματος του παρόντος παραρτήματος.
 3.4. Οι μετρήσεις πραγματοποιούνται με αναλυτή φάσματος ή εξερευνητικό δέκτη. Οι παράμετροι που πρέπει να χρησιμοποιηθούν ορίζονται αντίστοιχα στο CISPR 25 (δεύτερη έκδοση 2002 και διορθωτικό 2004) όρος 4.5.1 (πίνακας 1) και 4.5.2 (πίνακας 2).
 4. ΑΠΑΙΤΗΣΕΙΣ ΔΟΚΙΜΗΣ
 4.1. Τα όρια ισχύουν για όλο το εύρος συχνότητας 0,15 έως 30 MHz για μετρήσεις που πραγματοποιούνται σε ημιανηχοϊκό θάλαμο ή εξωτερικό χώρο δοκιμών.
 4.2. Οι μετρήσεις μπορούν να εκτελούνται με ανιχνευτές μέσου, είτε με ανιχνευτές σχεδόν μέγιστου πλάτους είτε με ανιχνευτές μέγιστου πλάτους. Τα όρια περιλαμβάνονται στο σημείο 7.6. πίνακας 11. Εάν χρησιμοποιούνται ανιχνευτές μέγιστου πλάτους, εφαρμόζεται συντελεστής διόρθωσης 20 dB όπως προβλέπεται στο πρότυπο CISPR 12 (πέμπτη έκδοση 2001 και Amd1: 2005).
 Προσάρτημα
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας»
 ΠΑΡΑΡΤΗΜΑ 15
 Μέθοδος(-οι) δοκιμής για την ατρωσία οχημάτων σε ηλεκτρικά γρήγορα μεταβατικά φαινόμενα/απότομες εκφορτίσεις αγώγιμα σε καλώδια εναλλασσόμενου ρεύματος και συνεχούς ρεύματος
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που περιγράφεται στο παρόν παράρτημα ισχύει μόνο για οχήματα. Η μέθοδος αυτή αφορά μόνο τη διάταξη του οχήματος με «λειτουργία φόρτισης RESS στο δίκτυο ηλεκτρικής ενέργειας».
 1.2. Μέθοδος


text:
δοκιμής
 Η παρούσα δοκιμή έχει ως στόχο να αποδειχθεί η ατρωσία των ηλεκτρονικών συστημάτων οχήματος. Το όχημα υποβάλλεται σε ηλεκτρικά γρήγορα μεταβατικά φαινόμενα/απότομες εκφορτίσεις αγώγιμα σε καλώδια εναλλασσόμενου ρεύματος και συνεχούς ρεύματος του οχήματος όπως περιγράφεται στο παρόν παράρτημα. Το όχημα παρακολουθείται κατά τη διάρκεια των δοκιμών.
 Εκτός αντίθετων διατάξεων στο παρόν παράρτημα, η δοκιμή πραγματοποιείται σύμφωνα με το πρότυπο IEC 61000-4-4: 2η έκδοση, 2004.
 2. ΚΑΤΑΣΤΑΣΗ ΤΟΥ ΟΧΗΜΑΤΟΣ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ ΣΕ ΔΙΑΤΑΞΗ «ΛΕΙΤΟΥΡΓΙΑ ΦΟΡΤΙΣΗΣ RESS ΣΤΟ ΔΙΚΤΥΟ ΗΛΕΚΤΡΙΚΗΣ ΕΝΕΡΓΕΙΑΣ»
 2.1. Το όχημα είναι άφορτο εκτός της περίπτωσης του απαραίτητου εξοπλισμού δοκιμών.
 2.1.1. Το όχημα ακινητοποιείται, ο κινητήρας δεν λειτουργεί και επαναφορτίζεται.
 2.1.2. Βασικές συνθήκες οχήματος
 Το σημείο αυτό ορίζει τις ελάχιστες συνθήκες δοκιμής (εφόσον ισχύουν) και τα κριτήρια αποτυχίας για δοκιμές ατρωσίας οχήματος. Άλλα συστήματα οχημάτων, που μπορούν να επηρεάσουν λειτουργίες σχετικές με την ατρωσία, πρέπει να υποβάλλονται σε δοκιμή κατά τρόπου που θα συμφωνείται μεταξύ του κατασκευαστή και της τεχνικής υπηρεσίας.
 Συνθήκες δοκιμής οχήματος για «τρόπο φόρτισης RESS»
 Κριτήρια αποτυχίας
 Το RESS είναι σε κατάσταση φόρτισης. Η κατάσταση φόρτισης RESS συμφωνείται μεταξύ του κατασκευαστή και της τεχνικής υπηρεσίας.
 Το όχημα τίθεται σε κίνηση
 2.1.3. Το σύνολο του λοιπού εξοπλισμού που μπορεί να τίθεται μόνιμα σε λειτουργία από τον οδηγό ή τον επιβάτη θα πρέπει να βρίσκεται εκτός λειτουργίας.
 2.2. Κατά την παρακολούθηση του οχήματος, χρησιμοποιείται αποκλειστικά εξοπλισμός που δεν δημιουργεί διαταραχές. Το εξωτερικό του οχήματος και το διαμέρισμα επιβατών παρακολουθούνται έτσι ώστε να προσδιορίζεται κατά πόσο πληρούνται οι απαιτήσεις του παρόντος παραρτήματος (π.χ. χρησιμοποιώντας βιντεοκάμερα, μικρόφωνο κ.λπ.).
 3. ΕΞΟΠΛΙΣΜΟΣ ΔΟΚΙΜΗΣ
 3.1. Ο εξοπλισμός δοκιμής αποτελείται από επίπεδο γείωσης αναφοράς (δεν απαιτείται θωρακισμένος χώρος), μια γεννήτρια μεταβατικών φαινομένων/απότομων εκφορτίσεων, δίκτυο ζεύξης/απόζευξης (CDN) και σφιγκτήρα χωρητικής σύζευξης.
 3.2. Η γεννήτρια μεταβατικών φαινομένων/απότομων εκφορτίσεων πρέπει να πληροί τους όρους που ορίζονται στο σημείο 6.1 του IEC 61000-4-4: 2η έκδοση, 2004.
 3.3. Το δίκτυο ζεύξης/απόζευξης πρέπει να πληροί τους όρους που ορίζονται στο σημείο 6.2 του IEC 61000-4-4: 2η έκδοση, 2004. Όταν το δίκτυο ζεύξης/απόζευξης δεν μπορεί να χρησιμοποιηθεί σε καλώδια εναλλασσόμενου ρεύματος ή συνεχούς ρεύματος, μπορεί να χρησιμοποιηθεί ο σφιγκτήρας χωρητικής σύζευξης που ορίζεται στο σημείο 6.3 του IEC 61000-4-4: 2η έκδοση, 2004.
 4. ΔΙΑΤΑΞΗ ΔΟΚΙΜΗΣ
 4.1. Η διάταξη της δοκιμής του οχήματος βασίζεται στη διάταξη του είδους του εργαστηρίου όπως περιγράφεται στο σημείο 7.2 του IEC 61000-4-4: 2η έκδοση, 2004.
 4.2. Το όχημα τοποθετείται απευθείας επάνω στο επίπεδο γείωσης.
 4.3. Η τεχνική υπηρεσία πραγματοποιεί τη δοκιμή όπως ορίζεται στο σημείο 7.7.2.1.
 Εναλλακτικά, εάν ο κατασκευαστής παρέχει τη μέτρηση από εργαστήριο δοκιμών πιστοποιημένο ως προς τα σχετικά μέρη του ISO 17025 (δεύτερη έκδοση 2005 και διορθωτικό: 2006) και αναγνωρισμένο από την αρχή έγκρισης, η τεχνική υπηρεσία μπορεί να επιλέξει να μη διενεργήσει τη δοκιμή προκειμένου να βεβαιώσει ότι το όχημα πληροί τις απαιτήσεις του παρόντος παραρτήματος.
 Προσάρτημα
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» με σύζευξη σε καλώδια εναλλασσόμενου ρεύματος/συνεχούς ρεύματος
 ΠΑΡΑΡΤΗΜΑ 16
 Μέθοδος(-οι) δοκιμής ατρωσίας οχημάτων σε υπερτάσεις αγώγιμες σε γραμμές εναλλασσόμενου ρεύματος και συνεχούς ρεύματος
 1. ΓΕΝΙΚΕΣ ΠΑΡΑΤΗΡΗΣΕΙΣ
 1.1. Η μέθοδος δοκιμής που


text:
περιγράφεται στο παρόν παράρτημα ισχύει μόνο για οχήματα. Η μέθοδος αυτή αφορά μόνο τη διάταξη του οχήματος με «λειτουργία φόρτισης RESS στο δίκτυο ηλεκτρικής ενέργειας».
 1.2. Μέθοδος δοκιμής
 Η παρούσα δοκιμή έχει ως στόχο να αποδειχθεί η ατρωσία των ηλεκτρονικών συστημάτων οχήματος. Το όχημα υποβάλλεται σε υπερεντάσεις αγώγιμες σε καλώδια εναλλασσόμενου ρεύματος και συνεχούς ρεύματος του οχήματος, όπως περιγράφεται στο παρόν παράρτημα. Το όχημα παρακολουθείται κατά τη διάρκεια των δοκιμών.
 Εκτός αντίθετων διατάξεων στο παρόν παράρτημα, η δοκιμή πραγματοποιείται σύμφωνα με το πρότυπο IEC 61000-4-5: 2η έκδοση, 2005.
 2. ΚΑΤΑΣΤΑΣΗ ΤΟΥ ΟΧΗΜΑΤΟΣ ΚΑΤΑ ΤΗ ΔΙΑΡΚΕΙΑ ΤΩΝ ΔΟΚΙΜΩΝ ΣΕ ΔΙΑΤΑΞΗ «ΛΕΙΤΟΥΡΓΙΑ ΦΟΡΤΙΣΗΣ RESS ΣΤΟ ΔΙΚΤΥΟ ΗΛΕΚΤΡΙΚΗΣ ΕΝΕΡΓΕΙΑΣ»
 2.1. Το όχημα είναι άφορτο εκτός της περίπτωσης του απαραίτητου εξοπλισμού δοκιμών.
 2.1.1. Το όχημα ακινητοποιείται, ο κινητήρας δεν λειτουργεί και επαναφορτίζεται.
 2.1.2. Βασικές συνθήκες οχήματος
 Το σημείο αυτό ορίζει τις ελάχιστες συνθήκες δοκιμής (εφόσον υπάρχουν) και τα κριτήρια αποτυχίας για δοκιμές ατρωσίας οχήματος. Άλλα συστήματα οχημάτων, που μπορούν να επηρεάσουν λειτουργίες σχετικές με ατρωσία πρέπει να υποβάλλονται σε δοκιμή κατά τρόπο που θα συμφωνείται μεταξύ του κατασκευαστή και της τεχνικής υπηρεσίας.
 Συνθήκες δοκιμής οχήματος για «λειτουργία φόρτισης RESS»
 Κριτήρια αποτυχίας
 Το RESS είναι σε κατάσταση φόρτισης. Η κατάσταση φόρτισης RESS συμφωνείται μεταξύ του κατασκευαστή και της τεχνικής υπηρεσίας.
 Το όχημα τίθεται σε κίνηση
 2.1.3. Το σύνολο του λοιπού εξοπλισμού που μπορεί να τίθεται μόνιμα σε λειτουργία από τον οδηγό ή τον επιβάτη θα πρέπει να βρίσκεται εκτός λειτουργίας.
 2.2. Κατά την παρακολούθηση του οχήματος, χρησιμοποιείται αποκλειστικά εξοπλισμός που δεν δημιουργεί διαταραχές. Το εξωτερικό του οχήματος και το διαμέρισμα επιβατών παρακολουθούνται έτσι ώστε να προσδιορίζεται κατά πόσο πληρούνται οι απαιτήσεις του παρόντος παραρτήματος (π.χ. χρησιμοποιώντας βιντεοκάμερα, μικρόφωνο κ.λπ.).
 3. ΕΞΟΠΛΙΣΜΟΣ ΔΟΚΙΜΗΣ
 3.1. Ο εξοπλισμός δοκιμής αποτελείται από επίπεδο γείωσης αναφοράς (δεν απαιτείται θωρακισμένος χώρος), μια γεννήτρια υπέρτασης και ένα δίκτυο ζεύξης/απόζευξης (CDN).
 3.2. Η γεννήτρια υπέρτασης πρέπει να πληροί τους όρους που ορίζονται στο σημείο 6.1 του IEC 61000-4-5: 2η έκδοση, 2005.
 3.3. Το δίκτυο ζεύξης/απόζευξη πρέπει να πληροί τους όρους που ορίζονται στο σημείο 6.3 του IEC 61000-4-5: 2η έκδοση, 2005.
 4. ΔΙΑΤΑΞΗ ΔΟΚΙΜΗΣ
 4.1. Η διάταξη της δοκιμής του οχήματος βασίζεται στη διάταξη που περιγράφεται στο σημείο 7.2 του IEC 61000-4-5: 2η έκδοση, 2005.
 4.2. Το όχημα τοποθετείται απευθείας επάνω στο επίπεδο γείωσης.
 4.3. Η τεχνική υπηρεσία πραγματοποιεί τη δοκιμή, όπως ορίζεται στο σημείο 7.8.2.1.
 Εναλλακτικά, εάν ο κατασκευαστής παρέχει τη μέτρηση από εργαστήριο δοκιμών πιστοποιημένο ως προς τα σχετικά μέρη του ISO 17025 (δεύτερη έκδοση 2005 και διορθωτικό: 2006) και αναγνωρισμένο από την αρχή έγκρισης, η τεχνική υπηρεσία μπορεί να επιλέξει να μη διενεργήσει τη δοκιμή προκειμένου να βεβαιώσει ότι το όχημα πληροί τις απαιτήσεις του παρόντος παραρτήματος.
 5. ΠΑΡΑΓΩΓΗ ΤΟΥ ΑΠΑΙΤΟΥΜΕΝΟΥ ΕΠΙΠΕΔΟΥ ΔΟΚΙΜΗΣ
 5.1. Μεθοδολογία δοκιμής
 5.1.1. Χρησιμοποιείται η μέθοδος δοκιμής σύμφωνα με το πρότυπο IEC 61000-4-5: 2η έκδοση, 2005 για τον καθορισμό των απαιτήσεων του επιπέδου δοκιμής.
 5.1.2. Φάση δοκιμής
 Το όχημα τοποθετείται επάνω στο επίπεδο γείωσης. Η ηλεκτρική υπέρταση εφαρμόζεται σε όχημα σε καλώδια εναλλασσόμενου ρεύματος/συνεχούς ρεύματος μεταξύ κάθε καλωδίου και γης και μεταξύ καλωδίων με τη χρήση


text:
δικτύου ζεύξης/απόζευξης όπως περιγράφεται στο προσάρτημα του παρόντος παραρτήματος.
 Προσάρτημα
 Σχήμα 1
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» - Σύζευξη μεταξύ καλωδίου και για καλώδια εναλλασσόμενου ρεύματος ή συνεχούς ρεύματος (μονοφασικού)
 Σχήμα 2
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» - Σύζευξη μεταξύ κάθε καλωδίου και γης για καλώδια εναλλασσόμενου ρεύματος ή συνεχούς ρεύματος (μονοφασικού)
 Σχήμα 3
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» - Σύζευξη μεταξύ γραμμών για γραμμές εναλλασσόμενου ρεύματος (τριφασικού)
 Σχήμα 4
 Όχημα σε διάταξη «λειτουργία φόρτισης RESS στο δίκτυο ηλεκτρικής ενέργειας» - Σύζευξη μεταξύ κάθε καλωδίου και γης για καλώδια εναλλασσόμενου ρεύματος (τριφασικού)